
Cuvânt de binecuvântare 


Sfinții Părinţi ai Bisericii au înţeles „teologia” ca 
fiind nu numai o simplă convorbire a omului credincios cu 
Dumnezeu, ci mai ales unirea minţii şi a inimii cu Creatorul. 
În acest sens, dorim să subliniem că teologia este rugăciune, 
iar rugăciunea este autentică trăire teologică. 

Cântarea bisericească se adresează deopotrivă 
trăirii şi vorbirii despre Dumnezeu, reprezentând una dintre 
formele liturgice ale cuvântului puse în slujba teologiei 
creştine. Prin intermediul cântării, cuvântul dumnezeiesc 
revelat este ridicat din planul cunoaşterii pur intelectuale, al 
teologiei discursive şi academice, şi transmis planului trăirii 
duhovniceşti. Altfel spus, cântarea, ca împletire a 
cuvântului cu muzica, încălzeşte, prin dulceața sunetelor, 
învățăturile dumnezeieşti şi le poartă înspre inima şi 
simțirea omului. 

În cadrul liturgic, în Biserică, cântarea ortodoxă 
cuprinde în sine un simbolism specific, iar acesta ne este 
descoperit de numeroase momente ale slujbei, cel mai 
semnificativ şi mai important fiind Heruvicul. Cuvintele lui 
arată foarte limpede că „noi, care pe Heruvimi, tainic 
închipuim (...) Făcătoarei de viață Treimi întreit sfântă cântare 
aducem (...).” Aşadar, însuşi actul cântării se descoperă ca 
având valențe simbolice, în sensul în care cei care cântă 
închipuie corurile îngereşti, adică participă la viaţa cerească, 
la comuniunea de viaţă şi iubire cu întreaga Sfântă Treime. 
Sfântul Vasile cel Mare spune şi el că „psalmul este lucrul 
îngerilor”!, iar cei care'l cântă se împărtăşesc de toate 


1 Sf. Vasile cel Mare, Omilii la Psalmi, în „Scrieri”, partea întâi, trad. de pr. Dumitru 
Fecioru, col. PSB 17, 1986, p. 184. Este adevărat că Sf. Vasile vorbeşte despre psalmi, 
însă ceea ce spune despre aceştia se poate extinde la întreaga cântare liturgică a 
Bisericii, deoarece, la vremea sa, psalmii erau tipul cel mai uzitat de cântare. De 


bunurile duhovniceşti de care au parte şi îngerii: dragostea, 
dreptatea, sfințenia curăţiei, desăvârşirea înțelepciunii.? 
Referitor la forța şi expresivitatea pe care muzica le 
transmite textelor psalmilor şi poeziei imnografice, am 
putea invoca aici un precept patristic potrivit căruia „cel 
care cântă se roagă de două ori”. Asupra rolului 
transfigurator pe care'l îndeplineşte cântarea Bisericii în 
inimile credincioşilor în timpul slujirii liturgice, părintele 
Dumitru Staniloae ne învaţă: „Cântarea îndulceşte cuvintele 
de rugăciune şi de slăvire a credincioşilor şi deci şi inima 
celor ce le rostesc. Prin aceasta, face mai dulce chiar 
conținutul rostit în chip cântător şi, deci, Persoana al cărei 
nume este lăudat şi rugat în chip melodios. În felul acesta 
sporeşte plăcerea sau bucuria față de darul cerut sau primit 
şi iubirea față de Persoana al cărei nume este rostit prin 
cântare. Bucuria sau iubirea aceasta se manifestă în accente 
de duioşie, de dor, de hotărâre de a rămâne ataşat Persoanei 
Căreia i se adresează cântarea şi voii Ei cu orice preț (...). 
Trezirea acestor sentimente stă în legătura cu faptul că, prin 
cântare, se pun în relief adâncuri de taină, valori cu 
neputinţă de măsurat ale realităților, persoanelor şi 
darurilor cântate. Prin cântare, cel ce cântă trezeşte în sine o 
relație afectuoasă cu ceea ce formează obiectul cântării, mai 
bine zis cântarea îl pune într'o relaţie totală prin ființa 
întreagă cu ce este cântat (...). De aceea, cântarea este modul 
cel mai propriu de a vorbi cu şi despre Dumnezeu. Prin ea dăm 
coeficient nemărginit admiraţiei, măreției Lui, bunătăţii Lui 
care întrece cuvintele noastre simplu rostite, exprimăm 
inexprimabilul, apofaticul, dar şi mulțumirea nețărmurită 


asemenea, o nuanţă a acestei stări originare se regăseşte chiar şi până astăzi în 
numirea generică dată cântării ortodoxe, de „cântare psaltică”. 
2 Ibidem, p. 185. 


față de El, pe care nu o putem exprima prin simple 
cuvinte.“3 

| În acest sens, binecuvântăm cu deplină dragoste 
osteneala părintelui diacon Cornel Coman, care a pus în 
lucrare, în această culegere de cântări, harul şi darul 
deosebit primit de la Dumnezeu, acela al preocupărilor de 
muzică şi imnografie bisericească. Socotim că această 
frumoasă realizare va fi bine primită de către preoțimea 
noastră ortodoxă, de către studenți şi de către toți 
credincioşii iubitori de cântare bisericească. 

Felicitându'l pe ostenitorul mângâietoarelor cântări 
cuprinse în această lucrare, ne exprimăm nădejdea că ea va 
fi de mare folos în lucrarea mântuirii credincioşilor şi L 
rugăm pe Preamilostivul Dumnezeu să binecuvinteze râvna 
şi dragostea de frumos a părintelui diacon Cornel, să 
reverse harul Său asupra tuturor celor ce o vor folosi în 
slujirea Bisericii. 


1 Andrei Făgărăşanul 
Episcop Vicar al Arhiepiscopiei 
Sibiului 


3 Pr. prof. dr. Dumitru Stăniloae, Cântarea liturgică comună, mijloc de întărire a unității 
în dreapta credință, în rev. „Ortodoxia”, an XXXIII (1981), nr.1, p. 58-72. 


Cuvânt înainte 


Cartea de faţă este varianta muzicală a Buchetului de Paraclise 
tipărit de noi cu puţini ani în urmă la Editura Bizantină din Bucureşti, 
mică antologie care s'a bucurat de bună primire din partea credin- 
cioşilor. Altfel spus, acela nu este altceva decât “libretul” prezentului 
Buchet Muzical de Paraclise. Excepţie face doar Paraclisul Sfinţilor Voie- 
vozi şi Mucenici Brâncoveni, alcătuit de noi (după canoanele stilistice 
şi metrice ale imnografiei Bisericii) mai târziu, care apare acum pentru 
prima dată. Am găsit de cuviinţă ca pe acesta să îl tipărim nu doar cu 
notația muzicală, ci şi fără, la sfârşitul cărţii. Pe de altă parte, textul 
fără note al acestui paraclis poate sluji celui ce nu are la îndemână 
pomenitul “libret şi ca tipic pentru toate celelalte paraclise către Sfinţi 
cuprinse aici, în vreme ce pentru tipicul paracliselor Maicii Domnului, 
uşor diferit de tipicul paracliselor Sfinţilor, poate lesne vedea tipicul 
Paraclisului mic, în Ceaslov. 


LE IE i 


«Mângâietorul comun», paraclisul cu care începem Buchetul, 
reprezintă, se pare, primul caz de tipărire a unei încercări de a traduce 
în limba română, integral, cu păstrarea metricii şi melosului originar, 
o creaţie liturgică bizantină aparținând genului imnografic al cano- 
nului: este vorba de Paraclisul mic al Preasfintei Născătoarei-de- 
Dumnezeu (Kowi) IlagăxAnors). Apare în 1863, într'o broşură cu titlul: 
«Mângâietorul comun. Paraclisele [cel mic şi cel mare, ale Maicii Dom- 
nului; n.n.]. Ce] dintâi prelucrat de un Român poet şi cântător eclesiastic şi 
cel de al doilea de Sf. sa Protosinghelul Varlaam din Monastirea Sinaia. Cori- 
geate şi puse sub tipar [...] de O. Demetrescu». Să notăm că din cele două 
paraclise ale broşurii, doar unul respectă metrica şi melosul originalu- 
lui bizantin, şi anume primul, intitulat chiar «Mângâietorul comun». 

Despre Oprea Demetrescu ştim. că se căsătorise cu soția lui 
Anton Pann, la doi ani după moartea acestuia; ajunge noul deţinător 
al tipografiei lui Pann, în care şi editează pomenita broşură. Ceea ce 
observăm imediat în titlul acesteia este omiterea - voită, în opinia noa- 
stră — de către editor a numelui traducătorului celui dintâi paraclis. 


Căci, de vreme ce Demetrescu trece numele traducătorului celui de-al 
doilea paraclis, firesc ar fi fost să'l treacă şi pe al celui dintâi. Motivul 
pentru care nu o face nu poate fi decât unul din două: că nu l-ar şti ori 
că nu doreşte. Credem, însă, că îi ştia şi numele, din moment ce îi pre- 
cizează dubla identitate: Român poet şi cântător eclesiastic. Surprinzător, 
această dublă identitate îi este atribuită, mai apoi, de către arhiereul 
Ghenadie lui Anton Pann: «dascălul Anton Pann, cântăreți şi rimator 
de anecdote populare». Plecând de la aceste prime indicii, avansăm ipo- 
teza că traducătorul celui dintâi paraclis ar putea fi, foarte bine, însuşi 
Pann. Preluându'i tipografia, foarte probabil că Demetrescu va fi găsit 
şi manuscrise de-ale lui, printre care şi pe cel al «Mângâietorului»; cât 
despre motivele pentru care nu îl menţionează în titlu, acestea sînt, 
poate, personale. 

Pe de altă parte, precum se ştie, nu ar fi prima traducere de 
acest fel a lui Pann. Aceeaşi redare românească a imnului bizantin cu 
păstrarea cadrelor metrico-muzicale originare o face pe alocuri în 
Anastasimatar şi, mult mai consecvent, în ediţia a 2-a a Irmmologhiului- 
Catavasier din 1854. 

În plus, în acesta din urmă Pann pune şi podobiile, lucrate du- 
pă aceeaşi metodă, iar în prefață ţine să precizeze: «asemănândele 
(podobiile) glasurilor, le-am potrivit prin alte tropare întocma după 
cele greceşti la ritmi şi tonuri [accente; n.n.], ca cei ce n'au idee de cele 
greceşti să cunoască însuşirea fiecărei asemănânde [«însuşire» care se 
pierde, deci, în cazul traducerii literale; n.n.] şi să se silească a potrivi 
printr însele în cântare pre cele româneşti, care încă nu sînt ordonate, 
ca să se poată cânta întocma după asemănânda d'asupra însemnată, ci 
lăsate în iscusința cântărețului a le asemăna cât se va putea mai cu 
apropiere de temele asemănândelor». Pasajul «asemănândele (podobi- 
ile) glasurilor le-am potrivit prin alte tropare [prin tropare cu alte silabe 
decât cele ce ar rezulta în urma unei traduceri literale; n.n.] întocma 
după cele greceşti la ritmi şi tonuri» arată că, aşa cum e firesc, Pann nu 
absolutizează nicidecum textul podobiei, adică “litera” ei. Aceasta pen- 
tru simplul motiv că în tradiția bizantină silabele din cuprinsul podo- 
biei nu au rostul de a reînvia memoriei psaltului un înțeles, ci o struc- 
tură metrico-muzicală precisă, pe care să cânte stihirile podobnice. A 


absolutiza, deci, textul podobiei — în procesul traducerii ei pe româ- 
neşte — prin ignorarea metrului şi melosului ei, nu înseamnă, în cele 
din urmă, nimic altceva decât a nu înțelege rațiunea de-a fi a acesteia 
şi modul ei de-a funcţiona. 

Dar aceeaşi cunoaştere a rostului adevărat al podobiei (de astă 
dată în cealaltă variantă a ei: ca podobie pentru canoane, deci ca 
irm6s) şi aceeaşi nepoticnire în litera originalului bizantin (pentru 
redarea fidelă a structurii metrice) le reîntâlnim în cuprinsul «Mângâ- 
ietorului» — nu în cazul irmoâselor canonului, căci acestea nu sînt 
tipărite, ci — în cazul titlurilor irmoaselor, titluri ce sînt traduse (am zice 
şi noi) prin alte titluri, întocma după cele greceşti la ritmi şi tonuri. Cel mai 
relevant exemplu pentru acest demers este cazul Cântării a 5-a, unde 
traducătorul nu se mulţumeşte cu titlul «Fă-ne luminaţi», care ar fi 
redat isosilabic şi isotonic, absolut îndestulător, grecescul «Puoroov 
Tuâc», ci îl prelungeşte, furat parcă de valul inspiraţiei, continuând 
traducerea după aceeaşi metodă. Astfel că ajunge, în cele din urmă, la 
neaşteptatul titlu “extins” «Fă-ne luminaţi Însuţi Doamne cu porunca 
Ta», adică varianta întocmai la ritmi şi tonuri a primei fraze din origina- 
lul bizantin: «Poomoov Auăs rois rpoorăyuaoi oov Kvpie». La rândul ei, 
relativa stângăcie a expresiilor propuse de traducătorul «Mângâieto- 
rului» ca titluri româneşti pentru irmoâse — de pildă: «Auzii Dumne- 
zeule» (cu perfectul simplu în locul deja consacratului perfect compus 
«Auzit-am»), «Fă-ne luminați Însuți Doamne cu porunca Ta», «Tinerii 
ce mersese» — arată şi ea, credem, că nu calitatea literară este vizată, ci 
acrivia ritmico-tonică. Ne întrebăm: cine, dacă nu Pann, care ne arată 
că ştie de rostul silabelor podobiei, să se fi îngrijit până şi de metrica 
titlurilor irmoaselor? lar întreg pasajul «cele româneşti, care încă nu 
sînt ordonate, ca să se poată cânta întocma după asemănânda d'asu- 
pra însemnată» nu sugerează, oare, prin acest «încă», nostalgia origi- 
nalului şi dorința de-a se petrece întocma şi pe spaţiul liturgic. 
românesc, măcar în cazul cântărilor celor mai frecvente, precum 
Paraclisul Maicii Domnului? 

Mai mult, titlurile irmoaselor «<Mângâietorului» le-am pune în 
legătură, fireşte, şi cu fraza: «să se poată cânta întocma după asemănân- 
da d'asupra însemnată». lar mai apoi, în opinia noastră, aceste titluri — 


îndeosebi cel “extins” al Cântării a 5-a — ar ilustra şi un sens mai de- 
plin, mai “extins”, pe care credem că Pann, familiarizat cu funcționa- 
rea podobiei bizantine, l-a avut în vedere scriind această frază. Despre 
ce este vorba? — despre faptul că, pur şi simplu, pe spaţiul originalului 
bizantin asemănânda d'asupra însemnată 'cântă'. Pentru că, privind'o 
dinspre cuvânt spre muzică, vedem că melosul podobiei dezvoltă 
firesc şi fidel pulsul ritmico-tonic al textului ei; iar mai apoi, întorcân- 
du-ne de astă dată dinspre muzică spre cuvânt, întâlnim un foarte 
interesant fenomen acustic: simpla citire a textului podobiei. devine 
ecoul melodiei ei, este deja o “melodie” incipientă, condensată, 'cânta- 
tă' de ritmul textului, adică de succesiunea silabelor accentuate şi 
neaccentuate. Fenomenul acesta este speculat ulterior mnemotehnic, 
exact prin titlul podobiei, astfel: de vreme ce, pe de o parte, cuvintele 
podobiei deja “încep” melodia ei (printr'o “melodie' a accentelor cuvin- 
telor), şi, pe de altă parte, titlul podobiei deja începe această cvasi- 
melodie a cuvântului, reiese că titlul acesta deja “începe” melodia po- 
dobiei. Deci, însemnarea d'asupra a podobiei nu urmăreşte simpla infor- 
mare despre podobia ce trebuie urmată, ci reprezintă deja o notare 
cvasi-muzicală a acesteia. Or, iată că traducătorul «Mângâietorului» 
conştientizează toate acestea şi nu face compromisul de-a indica irmo- 
sul Cântării printrun titlu care să adăpostească o “melodie ritmico- 
tonică în răspăr cu cea a troparelor de sub acest titlu, traduse isosilabic 
şi isotonic după irmosul bizantin. Ne întrebăm, iarăşi: cine, dacă nu 
Pann, care ne dă semne că ştie de dimensiunea cvasi-muzicală a 
titlului podobiei, s'ar fi îngrijit până şi de metrica titlurilor irmoaselor? 

O altă variantă în ceea ce priveşte autorul necunoscut al «Mân- 
gâietorului comun» ar fi fost cea generată de informaţia dată de părin- 
tele Sebastian Barbu Bucur, care aminteşte de o carte cu titlul «Tropare 
de laudă către prea Sfânta Născătoare de Dumnezeu [...], traduse din 
greceşte şi tipărite în româneşte la 1841, Buzău, retipărite cu cheltuiala 
lerodiaconului Gherman N. Văleanu, Bucureşti, 1866». S'ar ivi, de 
aici, întrebarea: să fie cea din 1841 tot un paraclis, care să fie cel în- 
dreptat mai apoi şi tipărit de Demetrescu? Ipoteza aceasta se ciocneş- 
te, însă, de trei contraargumente: 1. de ce să se fi retipărit (parţial) în 
1866 ceea ce se tipărise doar cu trei ani în urmă?; 2. dacă, totuşi, s'a re- 


tipărit, de ce Ghermano nu pomeneşte, cum ar fi fost firesc, şi anteri- 
oara ediţie a lui Demetrescu? şi 3. conținutul paracliselor nu îl fac, 
însă, troparele de laudă; astfel de tropare, în cazul paracliselor, ar fi 
doar câteva dintre megalinării. 

Aşadar, traducătorul lui «Kow1] Ilagăxânoie» (literal: Paraclis 
de obşte) sub chipul «Mângâietorului comun» ar fi, după toate proba- 
bilităţile, însuşi dascălul Anton Pann. Dacă aşa stau lucrurile, ceea ce 
întâlnim aici este nu atât latura muzicală a autorului nostru, cât latura 
lui poetică [şi chiar el, în prefața Epitafului, leagă traducerea metrică 
de talentul poetic: «eu, iarăşi, având deprindere asupra poeziii...»]; 
fiindcă, de astă dată, nu pune pe muzică traducerea românească ad 
litteram a unui text grecesc, ci replăsmuieşte pe româneşte poemul 
bizantin, păstrând pulsul metric şi melosul iniţial; acestea două sînt, de 
fapt, miza întreprinderii lui; reuşită, credem noi. Care să fi fost, însă, 
mai îndeaproape, imboldul unei asemenea întreprinderi? 


Un prim imbold — totodată şi argument că Pann poate fi, foarte 
bine, autorul «Mângâietorului» — ar fi cel estetic. Personalitate comple- 
Xă, înzestrat cu simţul aparte pe care îl implică darul poeziei, cunoscă- 
tor al limbii greceşti, casnic al universului liturgic bizantin, teoretician 
de marcă al cântării bisericeşti, el însuşi psalt, Anton Pann avea, soco- 
tim, îndestulător premisele pentru a simţi frumuseţea aparte şi pros- 
pețimea ritmului — preponderent complex, neuniform -— sădit cu grijă 
de melodul Bisericii în imnografia bizantină în general (N.B.: Sfântul 

„Roman Melodul ajunge chiar să spună, în Condacul Buneivestiri, des- 
pre Arhanghel: «Cu ritm grăind Gavriil...»!), dat la iveală şi potenţat 
de melos (ceea ce se întâmplă în cel mai înalt grad în cazul cântării 
irmologice iuți, de genul paraclisului). Credem, deci, că nu greşim 
spunând că în cazul lui Pann avem de-a face cu o percepere deplină a 
imnului liturgic bizantin, cu conştientizarea unităţii vitale, constituti- 
ve, de nedespărțit, a celor trei dimensiuni ale lui: cuvântul, ritmul şi 
melosul. Într'o astfel de receptare integrală a cântării liturgice bizanti- 
ne, ritmul apare, firesc, ca interfață, ca punte şi legătură funcțională 
între cuvânt şi melos, al căror element comun şi este. Tehnic vorbind, 
proprie poeziei liturgice bizantine — să nu uităm; o poezie fără rimă! — 
este şi atent elaborata ei structură metrică, zămislirea şi folosirea unor 


ritmuri care să rezoneze cu pulsul vieţii noi în Hristos, cu “paşii” din- 
spre vremelnicie spre veşnicie ai trupului Bisericii, cu măsurile noii 
zidiri, ritmuri care, în fine, să imprime în suflet, după putinţă, ceva 
din prospeţimea neîncetată a harului, un cât de mic ecou al noutăţii 
lui perpetue. Reuşind să adăpostească şi în ritm — nu doar în înţelesul 
cuvintelor — această atmosferă proaspătă a harului, melozii şi imno- 
grafii Bisericii nu alunecă nici în dezordine, nici în monotonie. Ritmu- 
rile propuse de ei şi îmbrăţişate de Biserică sînt deopotrivă ordonate şi 
nemonotone, firesc subliniate de melos. Pe scurt: în imnul Bisericii, 
cuvântului îi este hărăzită drept vehicul o structură metrică pe măsura 
conținutului său viu, iar aceasta este dezvăluită deplin de melos, care, 
la rândul lui, indiferent de tactul în care curge, o poartă neîncetat în 
sine, ea nefiindu'i nimic altceva decât însuşi propriul cod genetic. Ase- 
menea structuri metrice cântate sînt, în originalul bizantin, între alte- 
le, podobiile şi irmoasele. Adevărate podoabe ritmico-muzicale, foarte 
uşor de memorat şi mai apoi de aplicat, fiecare dintre ele se constituie 
într'o formă aparte de cristalizare metrică şi melodică, generată de pre- 
zența “câmpului” necreat al harului şi asimilată apoi firesc în urzeala 
ritmică a universului liturgic. Din nefericire, exact această structură 
cristalină se distruge — cel puţin în cazul tactului irmologic — prin 
traducerea strict literală a imnului bizantin. 

Dintr'o astfel de percepere a cântării liturgice bizantine, foarte 
probabil, îi va fi venit unei personalități complexe ca a lui Anton Pann 
dorinţa de a încerca, în cazul Paraclisului mic al Maicii Domnului, nu 
o traducere unilaterală a literei imnului (care să genereze inevitabil un 
text fără rânduială metrică şi tocmai de aceea monoton, cu o monoto- 
nie provenită din dezordine, neajunsuri amplificate apoi prin actul 
cântării), ci <întraducerea» prospeţimii şi înrâuririi pe care şi ritmul şi 
melosul irmoaselor acestei creații imnografice bizantine, în forma ei 
originară, le îmbie şi le împărtăşesc simțirii credincioşilor. Şi — o spu- 
nem iarăşi — credem că, deşi unele soluții literare la care recurge ne 
apar azi puțin mai stângace, încercarea i-a reuşit. 

Pe de altă parte, pomenita dezordine monotonă a traducerii 
literale a Paraclisului mic, sporită mai apoi de improvizaţia inerentă 
cântării “practice” de la strană, va fi fost — în ochii autorului nostru — 


chiar potrivnică unuia din cele două scopuri ale acestui canon, anun- 
ţate de el la începutul «Mângâietorului comun»: «cântare către Prea- 
sfânta Născătoare-de-Dumnezeu la toată întristarea sufletului şi dure- 
rea trupului». Pentru că, evident, lipsa de ritm şi monotonia cântării 
nu ar fi ajutat la alungarea tristeţii. Şi totodată ar fi pus în umbră înţe- 
lesul însuşi al textului. Încât, paradoxal, principiul invocat la noi (poa- 
te, din păcate, cu prea multă comoditate) în ceea ce priveşte traduce- 
rea imnului bizantin — întâietatea cuvântului” — s'ar fi întors, el însuşi, 
în cazul acesta, împotriva cuvântului. Căci însăşi întâietatea cuvântu- 
lui”, stricându'i cuvântului suplețea metrică originară, i-ar fi pus înţe- 
lesul în umbră, făcându'i'l mult mai greu de sesizat, mai ales când este 
cântat. În cele din urmă, prin aplicarea acestui principiu, caracterul tri- 
dimensional al imnului (cuvânt, ritm, melos) s'ar fi distorsionat şi tocit 
inevitabil, imnul sfârşind, practic, prin a fi monodimensional şi sino- 
nim cu cuvântul; precizăm: cu un cuvânt fără puls ritmic. Se prea 
poate, deci, ca şi aceste lucruri să le fi avut în vedere traducătorul 
«Mângâietorului». 

Concluzionând, în percepția acestuia din urmă, se pare că nu 
doar înțelesul textului este alcătuit spre a risipi întristarea sufletului, ci 
şi ritmul acelui text şi, desigur, melosul, care descoperă deplin şi face 
lucrător acest ritm şi, prin ritm, cuvântul. Dar o astfel de viziune nu e 
câtuşi de puţin străină de duhul Bisericii, ba chiar de duhul ei ascetic, 
filocalic. Citim, de pildă, la fericitul Diadoh al Foticeii (capul 73): 
«când sîntem apăsaţi de multă tristețe, trebuie să facem cântarea rugă- 
ciunii cu un glas puțin mai mare, cu bucuria nădejdii lovind cu sunete 
asupra sufletului, până ce norul acela greu va fi risipit de suflările melo- 
sului». Se vorbeşte aici, aşadar, despre un «glas puţin mai mare», des- 
pre faptul de «a lovi [cum, dacă nu prin ritm?] asupra sufletului cu 
sunete», despre «suflările melosului», deci despre înrâuririle pe care şi 
ritmul şi melosul le au asupra sufletului. Oarecum neaşteptat, Sfântul 
Diadoh nu pomeneşte nimic despre textul propriu zis al cântării, nere- 
ferindu-se la una anume, ci la psalmodie în general. Şi tot neaşteptat: 
regăsim în scurtul citat dintr'acest mare dascăl al rugăciunii minţii 
cuvinte şi expresii din cuprinsul Paraclisului mic şi al Paraclisului 
mare (de multă tristețe, risipirea norului greu al tristeţii). 


» 


În fine, un al doilea imbold - împletit cu primul — simţit de că- 
tre dascălul Anton Pann spre a păstra întocmai structura metrică a im- 
nului bizantin în procesul traducerii acestuia pe româneşte va fi fost 
cel istoric, şi anume existenţa antecedentelor: este vorba, în principal, 
de Prohodul lui Macarie Ieromonahul, din 1836. Să notăm că tradu- 
cerea isosilabică şi isotonică a Prohodului Mântuitorului o face fericitul 
dascăl Macarie la cererea episcopului Chesarie al Buzăului, din raţiuni 
ce ţin de estetica liturgicului, precum însuşi Preasfinţitul o spune: 
«priveam în toți anii cu multă mâhnire a sufletului meu, că tocmai 
atundă, în zilele acelea întru care să cădea să fie tot sufletul pătruns de 
evlavia cea cuviincioasă şi de o nestrămutată trebuinţă a inimii, atunci 
mai vârtos să făcea cele mai multe hasmodii, care şi pornea inimile 
oamenilor spre vorbe şi râsuri în sfânta biserică, căăă obicinuit fiind a 
să cânta de mulți această sfântă cântare româneşte şi greceşte, cei ce 
cânta greceşte mergea cu cântarea ca pre o podobie potrivită, venea frumos 
şi îndulcea auzul ascultătorilor, iar cei ce cânta româneşte şi era mai 
cărturară, depărtate fiind cuvintele de înființarea podobiei greceşti, o ducea 
pe cât să putea pe glas şi oareşice tot potrivea cântarea, iar cei cu 
ştiinţa de carte mai puţină şi cu înţelepciunea mai proşti, după ce niăă 
cuvintele nu le nemerea bine, apoi şi glasul cu totul îl înstreina şi 
precum mai sus am zis, totdeauna să făcea vorbe şi râsuri în biserică». 

Dar râvna după frumuseţea metricii originare a Preasfinţitului 
Chesarie al Buzăului (ca şi a Preasfinţitului Ghenadie, mai apoi) nu s'a 
rezumat — unilateral şi nefiresc — doar la cazul Prohodului, ci a avut în 
vedere toate troparele şi stihirile cu structură fixă de pe spațiul gre- 
cesc, adică toate podobnicele, precum se vede în prefața lui Pann la 
Anastasimatarul lui Dionisie Fotino, unde se zice: «... alegându-se şi 
puindu-se în scaunul păstoresc Chesarie Buzăul, şi văzând că cu totul 
a rămas în uitare acest Anastasimatar, cunoscând şi meşteşugita com- 
punere şi duioasa melodie ce se coprindea într însul, şi foarte dorind a 
se cânta de cântăreții săi, am fost chemat şi îndemnat ca, mai întâi să'l 
traduc [din grafia veche în cea nouă; n.n.] în origina sa limba greceas- 
că, apoi şi în limba românească, vrând să'l tipărească şi să'l dea la 
lumină; poruncindu'mi totodată ca să mă apuc şi de Prosomiile sau Asemă- 
nândele |troparele şi stihirile podobnice, care copiază ritmico-tonic 


modelul numit podobie; n.n.] serilor şi ale dimineților din toate Mineele 
să le ordonez după ritmuri şi tonuri întocma cu cele greceşti, după 
cum este şi Prohodul Domnului nostru lisus Hristos, şi după cum sînt 
asemănândele în acest Anastasimatar». 

Mai mult, se pare că am putea vorbi, în privinţa perioadei pre- 
mergătoare lui Pann, dar şi a celei următoare, despre o anume eferves- 
cență pe tărâmul cântării bisericeşti, datorată conştientizării supleții 
structurilor metrico-muzicale bizantine, a înrâuririi aduse de ea în 
sufletul credincioşilor şi a necesităţii recuperării ei, pierdută în urma 
aplicării soluţiei — credem provizorii — date la noi problemei imnelor 
Bisericii: traducerea unilaterală a textului, cu ignorarea structurii 
metrico-muzicale. Repropunând ritmul bizantin, pentru înlăturarea 
influenţei total negative pe care dezordinea traducerii literale a 
imnelor o are asupra cântării bisericeşti, Preasfinţitul Ghenadie scrie 
la sfârşitul prologului Albinei muzicale: «avem o deplină convicţiune că 
această carte va da o nouă impulsiune muzicii bisericeşti şi o va 
deştepta din somnul în care zace. Albina muzicală va fi indispensabilă 
fiecărui cântăreț ce'şi respectă sacra sa profesiune, şi sperăm că, încet, 
încet, ea îi va deprinde cu regula [ordinea ritmico-tonică; n.n.] şi îi va 
scoate din anarhia neregulei cu care s'au deprins din copilărie şi care a 
produs degradarea muzicii bisericeşti». 

De această efervescenţă şi râvnă sînt cuprinşi, aşadar, nu doar 
simpli cântăreți bisericeşti (precum loan Pralea, Matache cântăreţul, 
Oprea Demetrescu ş.a.m.d.), ci şi ieromonahi (precum Macarie), arhi- 
mandriți (precum Gherasim de la Mitropolia Ungrovlăhiei) şi chiar 
arhierei, precum Chesarie al Buzăului şi Ghenadie. Acesta din urmă, 
ne dă (la 1875) şi o scurtă istorie a fenomenului: «cel dintâiu românu 
care a încercat această cale scabroasă şi dificilă [a traducerii isosilabice 
şi isotonice a imnelor bizantine; n.n.] a fost loan Pralea din laşi, care 
între altele a tradus şi amândouă Prohoadele, al Domnului şi al Maicii 
Domnului, cu măsurile originalului grecesc; dar limbajul său fiind un 
gerg ridicol, ele nu s'au putut adopta să se cânte în biserică. Mai în 
urmă dascălul Macarie, după cererea reposatului episcop de Buzău 
Chesarie, a refăcut Prohodul Domnului într-un limbagii serios şi 
cuviincios unei asemenea cântări, şi acela este care se cântă până 


astăzi în biserici şi este şi singura cântare măsurată [cu structură metrică 
fixă, cea originară; n.n.] în româneşte şi pe care eu l-am refăcut din nou. 
După acestea, dascălul Anton Pann, cântăreți şi rimator de anecdote 
populare între altele, a făcut pe psaltichie şi prosomiile celor opt gla- 
sură, însă precum erau lucrate cele de dascălul Macarie, încât şi de astă 
dată melodia originară remase tot ascunsă printre rânduri [se pare că aici 
Ghenadie se referă la prima variantă de traducere a podobiilor de că- 
tre Pann, când acesta nu ţinuse acrivia «la ritmi şi tonuri»; n.n.]. Cu 
toate acestea, massa cântăreților români şi seminariştii necunoscând 
limba greacă, pre acestea le au de normă şi încă din acestea abia învață 
numai câte una două de la fiecare glas; astfel că încet, încet, cei mai 
mulți dintre dânşii s'au depărtat cu totul de la adevăratele melodii 
eclesiastice şi cântă care cum îi vine, încât putem zice că aceasta este 
prima cauză care a recit şi depărtat pe popor de la biserică, şi proba la 
aceasta este că bisericile care au cântăreţi buni chiar şi astăzi sînt mai 
frecventate de popor decât cele ce au cântăreți proşti...». Ghenadie 
propune apoi, în metrica originară, podobiile celor opt glasuri şi «sti- 
hirile prosomiace ale duminicilor şi sărbătorilor de peste an», precum 
şi «cântările cele mai indispensabile din Triod, Penticostar şi Octoih şi 
câteva din Minee». Zicem «propune» pentru că — aşa cum spune Pann, 
referitor la ulterioarele şlefuiri succesive ale traducerii isosilabice şi 
isotonice a Prohodului Mântuitorului — «ştiut este că tot începutul nu 
este desăvârşit; toate lucrurile de la începutul lumii astfel au mers şi 
astfel o să meargă: unii, adecă, începându-le, alții mai îndreptându-le 
şi alţii desăvârşindu-le». | 

Din păcate, această binevenită orientare bisericească de recupe- 
rare a metricii bizantine a slăbit şi ea, la rânduri, până la dispariţie, din 
pricina impunerii de către conducerea politică — precum se ştie — a 
unei alte muzici în spaţiul liturgic, prin legi care cereau înființarea de 
coruri polifonice în toate catedralele şi bisericile de seamă ale Princi- 
patelor. Muzical vorbind, inovatorul demers legislativ a generat, din 
nefericire, o inevitabilă discontinuitate de expresie artistică între Litur- 
ghie (de acum corală) şi restul slujbelor (Vecernia, Utrenia ş.a.m.d., ră- 
mase monodice), ducând la apariţia unei nefireşti — în opinia noastră — 
enclave polifonice în sânul monodiei slujbei ortodoxe. Totodată, în ca- 


zul Liturghiei corale, devenită oarecum autonomă faţă de restul cultu- 
lui şi răzleţită din făgaşul liturgic tradițional, s'a ajuns şi la incoerenţa 
dintre text şi muzică, fiecare provenind dintr'o cu totul altă matrice 
culturală, deci la o mixare ilegitimă de «răsărituri» şi «apusuri». În 
fine, perioada comunistă, mai apoi, a uniformizat şi tăvălugit, în cea 
mai mare parte, prospețimea pe care în mod firesc ar trebui s'o aibă 
expresia liturgică a Bisericii. 


* 


Sub aspect muzical, în «Mângâietorul comun» traducătorul ur- 
mează destul de fidel irmoaselor în varianta notată de Petru Vizantie, 
tipărite la Constantinopol în 1825. Mici intervenţii ale lui aflăm în ca- 
zul Cântării întâi (adaugă două clasme), a 5-a (urcă până la Pa, spre 
deosebire de Vizantie, care atinge doar Zo-ul, zăbovind apoi pe Ke), a 
6-a (elimină o clasmă la început şi schimbă penultima frază, introdu- 
când pasajul de glas 6, cu cadenţa pe Ni; în varianta că traducătorul 
este Pann, gândim că aceasta o face probabil sub influența practicii 
psalților de limbă greacă din vremea sa, căci formula introdusă o în- 
tâlnim şi azi în spaţiul grecesc), a 7-a (modifică, iarăşi, metrica frazei 
penultime, căci e nevoit să lase neschimbate cuvintele «Bine eşti cu- 
vântat, Dumnezeul părinţilor noştri»; face, însă, aceleaşi cadenţe cu 
originalul). Un caz special este cântarea a 9-a, unde foloseşte irmosul 
bizantin după ce mai întâi îl prescurtează, lăsându/i deoparte prima 
frază, adică 7 silabe. O uşoară prescurtare face, de asemeni, şi în cazul 
megalinăriilor, în ultimele două fraze ale originalului. Deşi, surprinză- 
tor, cum am spus deja, respectă cu extremă acrivie metrica de origine 
atunci când traduce titlurile irmoaselor, titluri pe care le-am păstrat şi 
noi în prezenta reeditare. 

Foarte interesant este aceea că din «Mângâietor» lipsesc irmoa- 
sele Cântărilor, cu excepţia Cântărilor a 8-a (cu irmosul la sfârşit, după 
stihul «Să lăudăm, bine să cuvântăm...») şi a 9-a (cu irmosul la înce- 
put, fără stih). Ceea ce poate însemna, foarte bine, că doar aceste două 
irmoase se cântau, iar celelalte nu. Aşa se întâmplă arareori şi astăzi, 
de pildă, în Sfântul Munte; zicem «arareori» pentru că în marea majo- 


ritate a cazurilor atoniţii şi grecii nu cântă nici un irmos la paraclise, 
conform tipicului. 

Troparele de la începutul Paraclisului, sedealna, ca de altfel şi 
stihira şi troparele de după Evanghelie, nu respectă metrica bizantină. 
În ipoteza că Pann este traducătorul «Mângâietorului», considerând 
lipsa de claritate a troparelor de după Evanghelie (atât literară, cât şi 
muzicală), nu este exclus ca acestea să nu fie ale lui, ci adaosuri ale 
editorului, care, de altfel, îşi mărturiseşte o oarecare intervenţie în 
text, spunând în titlu: «corigeate şi puse sub tipar...». 

Fiindcă în cadenţele irmoaselor Petru Vizantie foloseşte adesea 
o formulă mai puţin întâlnită (oligon, urmat de doi epistrofi; în cărțile 
greceşti, după câte ştim, apare doar la el), care apoi se strecoară şi în 
«Mângâietor», am înlocuit-o cu cea obişnuită (ison sprijinit pe petasti, 
urmat de epistrof şi ison). 

Sub aspect literar, am căutat să îndreptăm acele expresii mai 
stângace din textul propus de traducătorul «Mângâietorului» ca “li- 
bret' pentru Paraclisul mic; am păstrat, însă, metrica neschimbată şi 
am consultat de fiecare dată originalul grecesc. Astfel, în locul frazei 
«de cumplirea lor cea rea» am pus «de năvala lor cea rea»; la fel: «afa- 
ră de tine năzuinţă alta nu ştiu»/«afară de tine ocrotire alta nu ştiu»; 
«folosința vieții şi acoperirea mea»/«ocrotire vieţii şi acoperirea mea»; 
«priimirea»/«primirea» etc. În două rânduri intervenţia noastră a fost 
mai simțită: «Amarele chinuri şi tulburări de multă mâhnire, pornind, 
umplu sufletul meu; aşază'l, Fecioară...»/«Amarele patimi şi tulburări 
cu multă mâhnire îmi adapă sufletul meu; împacă'l, Fecioară...»; şi 
«Cel ce zac în boală, întru mulțimea păcatelor, dă'mi ajutor şi mă în- 
toarce, Stăpână, în sănătatea mea»/<Zac acum în boală pentru mulți- 
mea păcatelor ce le-am făcut; ci mă întoarce, Stăpână la sănătatea 
mea». Deasemeni am îndreptat tacit unele inversiuni de accent din 
melodie. În fine, am păstrat expresii de felul: «niciodinioară nu vom 
tăcea». 

Cântările care sînt cuprinse în rânduiala Paraclisului Maicii 
Domnului, dar lipsesc din «Mângâietorul comun», se pot lua dintr'al 
doilea paraclis al acestui Buchet, adică din «Slujba Paraclisului mic al 
Preasfintei Născătoarei-de-Dumnezeu». 


În spiritul efortului traducătorului de a sublinia cât mai bine 
melosul, ritmul şi cuvântul, am îndrăznit să facem, constant, o mică 
modificare în întreg cuprinsul «Mângâietorului»: este vorba de oligo- 
nul de pe silaba accentuată. Întrucât intensitatea notei respective nu 
este egală cu a celorlalte note, nici oligonul respectiv nu este egal în 
lucrare cu celelalte oligoane; prin urmare l-am deosebit de acelea, în- 
clinându'l puţin în sus, devenind astfel oblic. Prin acest oligon oblic 
ascendent ('oxia') sugerăm. psaltului două lucruri: 1. faptul de-a nu 
atinge direct nota aceea, ci de-a executa un mic glissando ascendent, 
un mic urcuş către ea; şi 2. faptul de-a face, concomitent cu acest mic 
urcuş, şi o creştere a intensității vocii, pentru marcarea silabei accen- 
tuate a cuvântului. Aceeaşi schimbare am făcut-o, cum era de aşteptat, 
şi cu unele combinaţii ale oligonului (oligon cu chendimă, oligon cu 
ipsili). Oligonul acesta oblic l-am folosit mai apoi în tot Buchetul. 


LE AR 3 


AI doilea paraclis din Buchet, cum am spus deja, este tot Para- 
clisul mic al Preasfintei Născătoarei-de-Dumnezeu, de astă dată pus 
pe note, de noi, după metoda “tradițională”, adică plecând de la tradu- 
cerea literală a textului grecesc. Am făcut aceasta după ce mai întâi am 
confruntat vechea traducere cu originalul, găsind, cu această ocazie, o 
serie de greşeli şi neajunsuri: n48n (patimi) tradus cu suflet, xapăia 
(inimă) tradus cu viață, perechea pOopă/ăpOapoia (stricăciune/nestrică- 
ciune) redată cu putrejune/curăție; perechea xapâ/Avnn (bucurie/triste- 
ţe) cu bucurie/grijă, mewpaouoi (ispite) cu năpaste ş.a.m.d. Am completat 
textul românesc cu două tropare ce apar în varianta actuală grecească: 
al doilea tropar din cele două de după Cântarea a 6-a («Curată, care 
prin cuvânt pe Cuvântul») şi al treilea din Cântarea a 9-a («Liman şi 
ocrotire»). În câteva locuri, unde înțelesul originalului nu se mai regă- 
sea în varianta românească, am optat pentru o altă traducere (ca în ca- 
zul primului tropar din Cântarea a 4-a). Am înlăturat adaosurile de 
tipul «ceea ce eşti», considerând că îngreuiază oarecum nejustificat 
textul românesc, mai ales când trebuie cântat; astfel, vocative ca 
«Ilgeofeia Beer» (din sedealnă) sau «Ilgooraoia râv Xgioriavâwv» 
(din condac), redate inițial prin «Ceea ce eşti rugătoare caldă» şi «Ceea 


“ce eşti păzitoarea creştinilor», le-am tradus, simplu, prin «Rugătoare 
fierbinte» şi «Păzitoarea creştinilor». În cazul apelativelor Maicii Dom- 
nului (Maică, Stăpână, Preacurată, Preanevinovată), am aplicat regula 
urmată de imnograful bizantin: cel mai adesea se alege apelativul care 
convine cel mai bine metricii şi melosului contextului. 

În ceea ce priveşte irmoasele, ținem regula «Mângâietorului»: 
am trecut doar irmoasele Cântării a 8-a (la sfârşitul ei) şi a 9-a. Pentru 
frumuseţea ritmului lor, am păstrat megalinăriile «Mângâietorului» 
(troparele de după «Cuvine-se»), unele uşor modificate melodic, altele 
şi puţin întregite. Astfel că reapare şi troparul «Păgânii rămână fără de 
glas», scos — foarte probabil din cauza caracterului vădit antiiconoclast 
- din edițiile perioadei comuniste, iar mai apoi, poate din nebăgare de 
seamă, neintrodus. Am adăugat înaintea ultimului tropar al megalina- 
riilor un tropar nou («Din tine, Născătoare-de-Dumnezeu»), precum şi 
troparul pe glasul întâi din finalul paraclisului, după tradiţia atonită. 

Din punct de vedere muzical, cum am spus, am folosit în mare 
metoda “tradițională” de la noi: urmărirea cu precădere a traiectoriei 
melosului, şi mai puțin a picioarelor metrice. O dată sau de două ori, 
unde a fost extrem de dificil ca textul românesc să urmărească irmosul 
bizantin cuvenit, am folosit alt irmos, printr'o procedură oarecum 
ilegitimă. Este cazul troparului al treilea din Cântarea întâi, unde am 
folosit irmosul «IAdoonri po. arie» (Îndură-Te mie, Mântuitorule), 
adică un model metrico-muzical pentru Cântarea a 6-a a canoanelor, 
nu pentru Cântarea întâi. Am căutat, pe de o parte, să aplicăm cât mai 
mult principiul «silaba şi nota», adică să nu lungim nejustificat silabe- 
le; iar pe de alta, să propunem, totuşi, un melos cât mai curgător. 
Pasajului în care metrica naturală a textului românesc a corespuns 
unor picioare metrice bizantine, i-am aplicat firesc soluțiile melodice 
bizantine, indiferent dacă acestea erau cuprinse sau nu în irmosul că- 
ruia trebuia să urmeze melodic respectivul pasaj. 


În cazul Paraclisului mare al Preasfintei Născătoarei-de-Dum- 
nezeu, care este al treilea paraclis al Buchetului nostru, am tipărit doar 
canonul, toate celelalte fiind comune cu Paraclisul mic, şi am aplicat 
aceeaşi metodă de lucru. Urmează, mai departe, Paraclisul icoanei 


«Pantânassa» a Maicii Domnului (lucrat, însă, înaintea Paraclisului 
mare) şi Paraclisul Sfântului Haralambie, traduse într'acelaşi mod, 
deşi, către sfârşitul celui de-al doilea — mai ales la Cântarea a 9-a şi la 
megalinarii — urmăm tot mai îndeaproape metricii originalului, tran- 
zitând oarecum spre metoda «Mângâietorului». În fine, această din 
urmă metodă am adoptat-o apoi pe de-a'ntregul în ceea ce priveşte 
restul canoanelor-paraclis din Buchet. 


Găsim de cuviință să notăm aici că dintre sedelnele acestor din 
urmă paraclise doar două respectă metrica şi melosul de origine: a 
Sfântului loan Gură de Aur şi a Sfinţilor Mucenici Brâncoveni; dintre 
condace doar unul: al Sfântului Nectarie; iar dintre troparele finale (pe 
podobia «Când de pe lemn») doar patru: al Sfântului Nicolae, al Sfân- 
tului Gheorghie, al Sfântului loan Hrisostom şi al Sfinților Mucenici 
Brâncoveni. 

În cazul în care la «Dumnezeu este Domnul» alegem să cântăm 
troparul Sfântului în varianta pe larg, se cuvine să cântăm pe larg şi pe 
cel al Născătoarei-de-Dumnezeu («Niciodată nu vom tăcea»), care 
poate fi găsit la începutul Paraclisului Sfântului Ierarh Nectarie. În va- 
rianta scurtă se află notat la începutul Paraclisului mic. 

Menţionăm şi aceea că, întrucât nu totdeauna se pot nota muzi- 
cal silabele accentuate ale textului (mai ales în cazul scrisului irmolo- 
gic), trebuie să fim atenţi la cuvinte şi să le accentuăm corect, cu accen- 
tele pe care le dăm acestor cuvinte atunci când vorbim. Accentuarea 
firească a cuvintelor cântate e absolut necesară în cazul cântării irmo- 
logice repezi. 

La sfârşitul megalinariilor paracliselor către Sfinţi se cântă nea- 
părat ultimele două tropare ale megalinariilor Paraclisului mic, adică 
«Din tine, Născătoare-de-Dumnezeu» şi «Cu toate oştirile Îngereşti». 
La Paraclisul Sfinţilor Mucenici Brâncoveni, după «Cuvine-se» pe glas 
8 din Ga, zicem — în loc de megalinarii — şase tropare pe glasul întâi, 
din Pa, cu pripele; după acestea, însă, revenim în Ga şi cântăm cele 
două megalinarii finale ale Maicii Domnului («Din tine, Născătoare- 
de-Dumnezeu» şi «Cu toate oştirile Îngereşti»). 

În fine, notăm câteva observaţii în legătură cu cele două irmoa- 
se care se cântă la paraclisele Buchetului de faţă. Primul este cel al 


Cântării a 8-a, cântat la sfârşitul acesteia. El are două variante: «Pe 
Împăratul Ceresc» (îl găsim la Paraclisul mic) şi «Pe Cel ce în muntele 
cel sfânt» (îl găsim la Paraclisul mare). Se cântă cu stihul: 


«Să lăudăm, bine să cuvântăm şi să ne închinăm Domnului, 
cântându'l şi preaînălțându'L pe El întru toţi vecii». 


Al doilea irmos este cel al Cântării a 9-a. Acesta se cântă fără stih, îna- 
intea troparelor cântării. Are tot două forme: «Fecioară preacurată» (îl 
găsim la Paraclisul mic) şi «Înfricoşatu-s'a cerul» (îl găsim la Paracli- 
sul mare). În ceea ce priveşte aceste două irmoase (al Cântării a 8-a şi 
al Cântării a 9-a), am avut grijă ca la fiecare paraclis să indicăm ce 
variantă trebuie cântată. 

Amintim, în încheiere, că şase dintre paraclisele Buchetului de 
față au fost deja înregistrate şi editate pe casete sau compact disc, în- 
tr'o formă iniţială, uneori uşor diferită de cea prezentă; este vorba de 
«Mângâietorul comun» (Mânăstirea Stavropoleos, 1999), Paraclisul 
mare al Preasfintei Născătoarei-de-Dumnezeu (Asociaţia Nectarie 
Protopsaltul şi Mânăstirea Sfântului Mucenic Dimitrie din Sighişoara, 
2003), Paraclisul icoanei Pantanassa (Mânăstirea Agapia, cu binecu- 
vântarea Înalt-Preasfinţitului Daniel al Moldovei, 2006), Paraclisul 
binecredinciosului Voievod Ştefan cel Mare (Mânăstirea Putna, 2007; 
cu binecuvântarea Înalt-Preasfinţitului Pimen al Sucevei şi Rădăuţi- 
lor), Paraclisul Sfântului Ierarh Grigorie Palama şi Paraclisul Sfântului 
Nectarie din Eghina (amândouă de Asociaţia Nectarie Protopsaltul, în 
2008). 


Mulţumim, din toată inima, părintelui ierodiacon loan Laco- 
schitiotul şi domnului Costin Moisil, pentru dragostea, sprijinul şi 
interesul constant față de modestele noastre încercări. 

Rugând din toată inima pe iubiții cântăreți ai Bisericii să ierte 
toată greşala şi toate neajunsurile ce le vor afla în cartea aceasta a 


noastră, cerem rugăciunea lor către Bunul Dumnezeu Cel în Treime 
închinat şi minunat întru Sfinţii Lui. 


diacon Constantin-Cornel Coman, 
Binevestirea Născătoarei-de-Dumnezeu, anul mântuirii 2009. 

RÂNDUIALA CINSTITULUI PARACLIS 
AL SFINȚILOR SLĂVIŢILOR ŞI 
DE DUMNEZEU ÎNCUNUNAȚILOR 
VOIEVOZI ŞI MUCENICI BRÂNCOVENI 


CANON PARACLIS 


către Sfinţii Slăviţii Voievozi şi Mucenici 
BRÂNCOVENI 


XX 


Preotul face începutul obişnuit: Binecuvântat este Dumnezeul nostru; 
strana: Împărate ceresc, Sfinte Dumnezeule, Preasfântă Treime, 
Tatăl nostru; preotul: Că a Ta este împărăţia; 
strana: Doamne miluieşte (de 12 ori), Slavă, Şi acum, 

Veniţi să ne închinăm (de 3 ori), apoi 


Psalmul 142 


Doamne, auzi rugăciunea mea, ascultă cererea mea, întru credincioşia 
Ta; auzi-mă întru dreptatea Ta. Să nu intri la judecată cu robul Tău, că 
nimeni din cei vii nu'i drept înaintea Ta. Vrăjmaşul prigoneşte sufletul 
meu şi viața mea o calcă în picioare; făcutu-m'a să locuiesc în întu- 
neric ca morţii cei din veacuri. Mâhnit e duhul în mine şi inima mea 
încremenită înlăuntrul meu. Adusu-mi-am aminte de zilele cele de de- 
mult; cugetat-am la toate lucrurile Tale, la faptele mâinilor Tale m'am 
gândit. Tins-am către Tine mâinile mele, sufletul meu ca un pământ 
însetoşat. Degrab auzi-mă, Doamne, că a slăbit duhul meu. NuŢi 
întoarce faţa Ta de la mine, ca să nu mă asemăn celor ce se coboară în 
mormânt. Fă să aud dimineața mila Ta, că la line mi-e nădejdea. 
Arată'mi calea pe care voi merge, că la Tine am ridicat sufletul meu. 
Scapă-mă de vrăjmaşii mei, că la Tine alerg, Doamne. Învaţă-mă să fac 
voia Ta, că Tu eşti Dumnezeul meu. Duhul Tău cel bun să mă 
povăţuiască la pământul dreptăţii. Pentru numele Tău, Doamne, 
dăruieşte'mi viață, întru dreptatea Ta scoate din necaz sufletul meu. 
Fă bunătate de stârpeşte pe vrăjmaşii mei şi pierde pe toți cei ce 
necăjesc sufletul meu, că eu sunt robul Tău. 
Şi iarăşi 

Auzi-mă, Doamne, întru dreptatea Ta. Să nu intri la judecată cu robul 
Tău. Auzi-mă, Doamne, întru dreptatea Ta. Să nu intri la judecată cu 
robul Tău. Duhul Tău Cel bun să mă povăţuiască la pământul drep- 
tății. | | 


Slavă, Şi acum, 
Aliluia, Aliluia, Aliluia. Slavă Ţie, Dumnezeule. (de două ori) 
iar a treia oară aşa: 
Aliluia, Aliluia, Aliluia. Slavă Ţie, Dumnezeul nostru, slavă Ţie. 
Apoi cântăm Dumnezeu este Domnul (de trei ori, fără stihuri); şi 


Troparul Mucenicilor. Glasul al 4-lea. 
«O vwbwBeig Ev re nave». (Cel ce Te-ai înălțat pe Cruce). 


La Mucenicii lui Hristos cei preavrednici, * 
la solitorii pentru noi către Domnul,” 
la ceata Brâncovenilor căzând să strigăm:* 
o, Prealăudațţilor,” lui Hristos Împăratul” 
pururea rugându-vă," pomeniţi-ne pururi,” 
toată urzeala şarpelui stricând,* cea îndreptată asupra Bisericii. 
Slavă. Acelaşi sau troparul hramului bisericii. 
Şi acum. Al Maicii Domnului. «Cel ce Te-ai înălţat pe Cruce». 


Niciodată nu vom tăcea, de-Dumnezeu-Născătoare, a vesti noi, ne- 
vrednicii, puterile tale; că de nu ai fi stătut înainte, rugându-te pentru 
noi, cine ne-ar fi izbăvit dintru atâtea primejdii?; sau cine ne-ar fi păzit 
până acum slobozi?; de la tine, Stăpână, nu ne vom depărta, că pe 
robii tăi pururea îi izbăveşti din toate nevoile. 

Apoi Psalmul 50: Miluieşte-mă Dumnezeule şi 


Canonul 
Cântarea 12. Glasul al 8-lea. « Yygăv vodevoac». (Apa trecând'o). 


stih: Sfinţilor Brâncoveni, rugaţi-vă pentru noi. 


Lăsând stăpânia cea de aici” 
şi mărturisindu'L”* pe Stăpânul Cel răstignit,” 
cununa cerească ați luat-o” şi mijlociți pentru noi, Brâncovenilor. 


stih: Sfinților Brâncoveni, rugaţi-vă pentru noi. 


Prin ungerea cea de la Dumnezeu," 
pe pământ supuşii” şi Biserica ţi-ai păzit;* 


la fel, Constantine, şi din ceruri” nevătămați, Mucenice, păzeşte-ne. 


stih: Slavă Tatălui şi Fiului şi Sfântului Duh. 


De slava lumească v'aţi lepădat," 
slava nezidită” dobândind'o de la Hristos;* 
de care părtaşi să ne arate” pe Domnul slavei rugaţi L, Slăviţilor. 


stih: Şi acum şi pururea şi în vecii vecilor. Amin. 


Sufletului meu celui chinuit” tu eşti, Preacurată, întărire şi adăpost,” 
şi întunecatei mele inimi“ neînserată lumină, Stăpâna mea. 


Cântarea a 3-a. «.v el ro oregtuwpua». (Tu eşti întărirea). 
stih: Sfinţilor Brâncoveni, rugați-vă pentru noi. 


Tărie şi pavăză“v'am dobândit, Voievozilor, de la Hristos,” 
şi acoperire, “mângâiere şi laudă. 
stih: Sfinţilor Brâncoveni, rugaţi-vă pentru noi. 
Degrab ajutaţi-ne, "toată nevoia gonindu-o,* 
pe Dumnezeu” pururea rugându'L” pentru noi, Brâncovenilor. 
stih: Sfinţilor Brâncoveni, rugaţi-vă pentru noi. 
Călcat-aţi, Vitejilor,” toată momeala vicleanului;” 
ci şi pe noi," mijlocind la Domnul, ”s'o călcăm întăriți-ne. 
stih: Sfinţilor Brâncoveni, rugați-vă pentru noi. 


Primind, Dumnezeule,” solirile Brâncovenilor,“ 
Cela ce eşti” Iubitor-de-oameni, "ca un Bun, miluieşte-ne. 


Alt irmos. «O oTegewoaş KAT ARXAG». 
(Cel ce-ai întărit întru'nceput). 


stih: Sfinţilor Brâncoveni, rugaţi-vă pentru noi. 
Ceia ce rodul însutit” 


Semănătorului grabnic” aţi adus cu seceriş de secure,” 
mijlocind la Dumnezeu," pe mine pomul fără rod,” 


rogu-vă, de tăiere,“ Sfinţilor, grabnic scăpaţi-mă. 
stih: Sfinţilor Brâncoveni, rugați-vă pentru noi. 


Rob întru totul m'am făcut” 
stăpânitorului lumii,“ lepădând dumnezeiasca poruncă;* 
ci rugați'L pe Hristos*şi îndurat făcându'mi'L,* 
vreme de pocăință” cereți'] mie, Slăviților. 


stih: Slavă Tatălui şi Fiului şi Sfântului Duh. 


Patimi trupeşti şi sufleteşti” 
şi tulburare şi frică*îmi rodeşte nebuneşte păcatul;* 
Mucenicilor, degrab” de la Stăpânul, rogu-vă,* 
pace şi sănătate” dați” mi, şi iertare greşalelor. 


stih: Şi acum şi pururea şi în vecii vecilor. Amin. 


La ajutorul tău alerg,” dumnezeiască Mireasă:* 
mai'nainte de sfârşit, Preacurată,* căutând spre robul tău,* 
mă îndreptează, rogu-te,* grabnic la pocăinţă,* 
sufletul meu mântuindu'mi'l. 


apoi aceste două tropare 


Făcându-te” robilor tăi, Voievoade şi Mucenice,* 
solitor către Dumnezeu,” 
din toate nevoile" degrab izbăveşte-ne, Constantine. 


Caută cu milostivire, de-Dumnezeu-Născătoare prealăudată, spre 
necazul meu cel cumplit al trupului şi vindecă durerea sufletului meu. 


Preotul zice ectenia: Miluieşte-ne pe noi, Dumnezeule, 
şi pomeneşte pe cei pentru care se face paraclisul; 
strana: Doamne miluieşte (de 12 ori); ecfonisul: Că milostiv; apoi 


Sedealna. Glasul al 2-lea. «IlgeofBeia eoury». (Rugătoare fierbinte). 


Cumplite nevoi“ cu totul cuprinzându-ne,* 
la voi alergăm* strigându-vă, Slăviţilor:* 
lui Hristos rugându-vă, izbăvire grabnică dați-ne,* 


— 


îndurat făcându'L spre noi," cei care“ vă cinstim, Brâncovenilor. 


lar de se va întâmpla a avea spre închinare cinstitul său cap, 
cântăm şi Sedealna aceasta a Sfântului Constantin tatăl. Glasul întâi. 


«Tov răpov oov urne». (Mormântul Tău, Mântuitorule). 


Pe noul Constantin lăudându/l cu toții,* 
veniți să sărutăm preacinstitul său creştet, ” 
că harului dumnezeiesc" îndoit s'a făcut părtaş:* 
de al ungerii, precum David împăratul, * 
şi de harul cel“ mucenicesc şi cununa” şi slava cea veşnică. 


Cântarea a 4-a. «Eioaxnkoa Kvpie». (Auzit-am, Doamne). 
stih: Sfinţilor Brâncoveni, rugați-vă pentru noi. 

V'aţi adus, Voievozilor, “jertfă preaplăcută Mântuitorului; 
ci mânia Lui cea către noi” stingeţi-o degrabă, Mucenicilor. 
stih: Sfinţilor Brâncoveni, rugaţi-vă pentru noi. 
Junghiindu-vă, Sfinţilor, “Mielului urmat-aţi, o, Brâncovenilor;* 
ci la staulul Aceluia,” pentru noi rugându'L, aduceţi-ne. 
stih: Slavă Tatălui şi Fiului şi Sfântului Duh. 
Mângâindu-Te, Bunule, întru Voievozii şi Mucenicii Tăi,* 
mângâiere, cu solirea lor,*o, Mântuitorule, trimite-ne. 
stih: Şi acum şi pururea şi în vecii vecilor. Amin 


Dă'mi tărie, Stăpâna mea, “din împresurarea cea grea scăpându-mă,* 
şi pe mine, ticălosul rob,“ din noroiul patimii ridică-mă. 


Cântarea a 5-a. « Tva 7i ue ărwow». (Pentru ce m'ai lepădat). 


stih: Sfinţilor Brâncoveni, rugaţi-vă pentru noi. 


Bogăția lumească, “o, preaînțelepte, cezarului dându-o,* 
ţi-ai păzit comoara” mărturiilor gurii lui Dumnezeu;* 
la acestea, Sfinte, rugându'L pururi pe Cuvântul,“ 
Constantine, pe toţi îndreptează-ne. 


stih: Sfinţilor Brâncoveni, rugaţi-vă pentru noi. 


Mărturiile Tale,* Doamne, Brâncovenii în inimi avându-le,* 
înşişi mărturie," Dumnezeule, Ţie Ţi s'au făcut;* 
ci primind, Stăpâne, muceniceasca lor solire,* 
într' acestea păzeşte-ne inima. 


stih: Slavă Tatălui şi Fiului şi Sfântului Duh. 


Mărturiile Tale* pururi nebuneşte le calc, Dumnezeule,” 
şi mărturisire” şi căinţă curată nu Îţi aduc;* 
ci primind, Stăpâne, a Brâncovenilor solire,* 
la acestea din nou îndreptează-mă. 


stih: Şi acum şi pururea şi în vecii vecilor. Amin. 


Arătatu-te-ai nour," ploaia cea cerească în lume-aducându-o,* 
c'ai plouat, Fecioară," muritorilor harul dumnezeiesc;* 
ci trimite, Maică, preaîmpietritei mele inimi” 
ploaia lacrimilor şi străpungere. 


Cântarea a 6-a. «IAdoânri not Zoro». 
(Indură-Te mie, Mântuitorule). 


stih: Sfinţilor Brâncoveni, rugaţi-vă pentru noi. 
Cu fiii tăi pe pământ“ bineplăcut-ai Stăpânului;* 
ci în cămările Lui“ cereşti, Voievodule,* 
cu dânşii luându-te* prin mucenicie,* mântuire mijloceşte-ne. 


stih: Sfinților Brâncoveni, rugaţi-vă pentru noi. 
Feciorii ca Avraam*ţi i-ai jertfit, Voievodule,” 


şi dimpreună cu ei” în sânul aceluia” 
acum odihnindu-te,* Sfinte Constantine,“ mântuire mijloceşte-ne. 


stih: Slavă Tatălui şi Fiului şi Sfântului Duh. 
Slăvit-aţi pe Dumnezeu" în trupul vostru, Slăviților,* 


şi Dumnezeu v'a slăvit” cu slava cea de la EL;* 
de care, rugămu-vă,* prin solirea voastră," şi pe noi învredniciţi-ne. 


stih: Şi acum şi pururea şi în vecii vecilor. Amin. 


Pe Cela ce întru Sfinți“ Se odihneşte, Stăpâna mea,* 
L-ai zămislit negrăit;* Aceluia roagă-te* 
şi mintea şi sufletul“ cu a ta lumină” luminează'mi şi sfințeşte-le. 


şi troparele acestea 


Făcându-te” robilor tăi, Voievoade şi Mucenice, * 
solitor către Dumnezeu, * 
din toate nevoile” degrab izbăveşte-ne, Constantine. 


Curată, care prin cuvânt pe Cuvântul în chip netâlcuit L-ai născut în 
zilele din urmă, nu înceta rugându'L, ca una ce ai îndrăznire de maică. 


Preotul zice ectenia: Miluieşte-ne pe noi, Dumnezeule, 
şi pomeneşte ca după Cântarea a 3-a, cu ecfonisul: Că milostiv; apoi 
Condacul. Glasul al 8-lea. 
«TI vreouăyxa orearnyâ». (Apărătoare Doamnă). 
De stăpânia” trecătoare lepădându-vă,* 
Împărăţia” nestricată, Voievozilor,* 
ați luat de la Stăpânul muceniceşte;* 


pe Acela” arătaţi'L, Brâncovenilor, “îndurat celor ce cântă cu evlavie:* 
Bucuraţi-vă,* de-Hristos-iubitorilor. 


Prochimenul. Glasul al 4-lea. 


Dreptul ca finicul va înflori 
şi ca cedrul cel din Liban se va înmulți. 


Stihul. 
Răsădiţi în casa Domnului, 
în curțile casei Dumnezeului nostru vor înflori. 


Evanghelia. 
De la loan (XIV 27; XV 9-11 ;18-20) şi Matei (X 16-18;22;28-39). 


Zis-a Domnul ucenicilor Lui: Pace vă las vouă, pacea Mea vă dau 
vouă, nu precum dă lumea vă dau Eu. Să nu se tulbure inima voastră, 


nici să se înfricoşeze. Precum M'a iubit pe Mine Tatăl, şi Eu vam iubit 
pe voi; rămânețţi în dragostea Mea. De veţi ţine poruncile Mele, veţi 
rămâne în dragostea Mea, precum şi Eu poruncile Tatălui Meu le-am 
ţinut şi rămân în dragostea Lui. Acestea vi le-am spus ca bucuria Mea 
să rămână în voi şi bucuria voastră să fie deplină. De vă urăşte pe voi 
lumea, cunoaşteţi că pe Mine mai înainte decât pe voi M'a urât. De aţi 
fi din lume, lumea ar iubi ce e al ei; dar pentru că nu sînteţi din lume, 
ci Eu v'am ales pe voi din lume, de aceea vă urăşte pe voi lumea. Dacă 
pe Mine M'au prigonit, şi pe voi vă vor prigoni. lată Eu vă trimit pe 
voi ca pe oi în mijlocul lupilor; fiți, dar, înţelepţi ca şerpii şi nevinovați 
ca porumbeii. Şi feriți-vă de oameni, că vă vor da sinedriilor şi în 
sinagogile lor vă vor bate cu biciul; şi la dregători şi la împărați veți fi 
duşi pentru Mine, spre mărturie lor şi neamurilor. Şi veţi fi urâţi de 
toţi pentru numele Meu; iar cel ce va răbda până în sfârşit, acela se va 
mântui. Şi nu vă temeţi de cei ce omoară trupul, iar sufletul nu'l pot 
omori; ci temeţi-vă mai degrabă de acela care poate şi sufletul şi 
trupul să le piardă în gheena. Au nu se vând două păsări pe un ban? 
Şi nici una din ele nu va cădea pe pământ fără voia Tatălui vostru. La 
voi, însă, şi perii capului vostru toți sînt numărați. Aşadar nu vă 
temeți; cu mult mai de preţ sînteţi voi decât păsările. Deci tot cel ce va 
mărturisi întru Mine înaintea oamenilor, mărturisi-voi şi Eu întru el 
înaintea Tatălui Meu Celui din ceruri. lar cel ce se va lepăda de Mine 
înaintea oamenilor, şi Eu Mă voi lepăda de el înaintea Tatălui Meu 
Celui din ceruri. Nu socotiți că am venit să aduc pace pe pământ; 
n'am venit să aduc pace, ci sabie. Că am venit să despart pe om de 
tatăl său, pe fiică de mama sa şi pe noră de soacra sa. lar duşmanii 
omului sînt casnicii lui. Cel ce iubeşte pe tată ori pe mamă mai mult 
decât pe Mine nu'i vrednic de Mine; cel ce iubeşte pe fiu ori pe fiică 
mai mult decât pe Mire, nu'i vrednic de Mine; şi cel ce nu'şi ia crucea 
şi nu'Mi urmează Mie nu'i vrednic de Mine. Cel ce îşi ține sufletul său 
îl va pierde, iar cel ce îşi pierde sufletul său pentru Mine îl va afla. 


Slavă. 


Pentru rugăciunile Mucenicilor Tăi, Milostive, 
curățeşte mulțimea greşalelor noastre. 


Şi acum. 


Pentru rugăciunile Născătoarei de Dumnezeu, Milostive, 
curățeşte mulțimea greşalelor noastre. 


Stihira. Glasul al 6-lea. « OAnv ănoB£uevov». (Toată nădejdea). 


Stih: Miluieşte-mă, Dumnezeule, după mare mila Ta 
şi după mulţimea îndurărilor Tale şterge fărădelegea mea. 


Patimii Stăpânului” muceniceşte urmându'i” 
şi slava Acestuia” pe drept moştenindu-o, Voievozilor,” 
către noi, Sfinților,“ căutând cu milă,” toată patima şi bolile* 
grabnic goniţi-ne,* pe Domnul rugând, Mucenicilor,* 
iertare datoriilor“ pururi de la Dânsul cerându-ne” 
şi Împărăției" şi slavei nezidite arătând* 
pe robii voştri, rugămu-vă," părtaşi, Brâncovenilor. 


Preotul zice: Mântuieşte, Dumnezeule, poporul Tău; 
strana: Doamne miluieşte (de 12 ori); ecfonis: Cu mila; apoi 


Cântarea a 7-a. «Iloidec Efeaiwv». (Feciorii Evreilor). 
stih: Sfinţilor Brâncoveni, rugaţi-vă pentru noi. 
Nor de biserici aducându'1,* Constantine, Ziditorului lumii,” 


mijlocind, alungă-ne norul de păcate” 
şi cu umbrirea harului” stinge patimile noastre. 


stih: Sfinţilor Brâncoveni, rugaţi-vă pentru noi. 
Nu următor la tron în lume,“ ci la ceruri mergător-înainte* 


te-a avut înțeleptul tată, Constantine;* 
la fel şi nouă, bunule,” fă-te cu a ta solire. 


stih: Slavă Tatălui şi Fiului şi Sfântului Duh. 
Nu doar cu vorbele cinstit-ai* pe Întâiul-Mucenic, ci şi cu fapta;* 


ci pe Domnul rugând, Ştefane Mucenice,” 
pe robii tăi trezeşte-ne“ la credința lucrătoare. 


stih: Şi acum şi pururea şi în vecii vecilor. Amin. 


Mâinile tale ridicându'ți“ către Domnul, preacurată Fecioară," 
de cumplite necazuri scapă'i totdeauna,” 
cu caldă rugăciunea ta," pe cei care ți se roagă. 


Cântarea a 8-a. «Tov Baowita râwv ovpavuov». (Pe Împăratul Ceresc) 
stih: Sfinţilor Brâncoveni, rugaţi-vă pentru noi. 
Țese-ne haină,* din mijlocirile tale,” pentru nunta cerescului Mire,* 
rugămu-ne ție," Radule slăvite. 
stih: Sfinţilor Brâncoveni, rugaţi-vă pentru noi. 
Tatălui voia“ asemeni Ţie, Hristoase, “împlinind'o Matei înțeleptul,” 
plineşte'i, Stăpâne,” cea pentru noi solire. 
stih: Binecuvântăm pe Tatăl, pe Fiul şi pe Sfântul Duh, Dumnezeu. 
Pe Împăratul,“ sfetnice, pururea roagă L,* 
ale şarpelui sfaturi, lanache," ştergând, Mucenice,” din inimile noastre. 
stih: Şi acum şi pururea şi în vecii vecilor. Amin. 
Vindecă, Maică,“ mijlocind către Domnul,* 
toată boala şi toată'ntristarea” robilor tăi grabnic,” Fecioară preacurată. 
Stih: Să lăudăm, bine să cuvântăm şi să ne închinăm Domnului, 
cântându'l şi preaînălțându'L pe El întru toți vecii. 
„Pe Împăratul Ceresc, pe Care Îl laudă Oştile Îngereşti, lăudaţi L şi 
»preaînălțați L întru toţi vecii. 
Cântarea a 9-a. Întâi Irmosul, fără stih. 


»Infricoşatu-s/a cerul de aceasta, şi s'au spăimântat marginile pămân- 
»tului, că Dumnezeu oamenilor trupeşte S'a arătat şi pântecele tău s'a 
»făcut mai cuprinzător decât cerurile, de-Dumnezeu-Născătoare; pen- 
»tru aceasta te măreşte soborul Îngeresc şi neamul omenesc. 
. i, 2 2 4 A * - 7 
Apoi troparele. «E&torn Eri rovrq». (Înfricoşatu-s'a cerul). 


stih: Sfinţilor Brâncoveni, rugaţi-vă pentru noi. 


Măcar că la vedere şase fiind,” 
prin unirea credinţei, Slăviţilor, “una aţi fost,” 
Treimea'n Unime închipuind,* 
fărâmițarea ce rupea” firea omenească înlăturând;* 
rugați'L, dar, pe Domnul“ cumplita dezbinare”* 

să ne alunge, Brâncovenilor. 


stih: Sfinţilor Brâncoveni, rugați-vă pentru noi. 


Unirea din credinţă cu Dumnezeu” 
prin lucrarea poruncilor Domnului” ai dobândit,* 
Sfinte Voievoade al lui Hristos, * - 
şi mincinoasa unire” cu rău-credincioşii ai osândit,* 
vădind muceniceşte” a dogmelor tărie;* 
întru acestea întăreşte-ne. 


stih: Slavă Tatălui şi Fiului şi Sfântului Duh. 


Cântarea cea săracă primindu-0,* 
Brâncovenilor, pururi rugaţi-vă” lui Dumnezeu,” 
degrabă făcându-ni'L milostiv,* 
toată nevoia, Sfinţilor,” grabnic alungându-o de la noi” 
şi toată uneltirea” vrăjmaşului călcând'o,* 
şi sănătate dăruiți-ne. 


stih: Şi acum şi pururea şi în vecii vecilor. Amin. 


Pe tine rugătoare lui Dumnezeu“ 
te aducem, Fecioară, toți robii tăi; roagă-te, dar,” 
Fiului tău Celui Preamilostiv* şi Tatălui şi Duhului,” 
Unuia Stăpânului tuturor,“ 
Treimii Celei Sfinte,” spre noi să Se îndure,* 
pe toți, Stăpână, mântuindu-ne. 


Şi tămâind preotul pe credincioşi, cântăm: 


Cuvine-se cu adevărat să te fericim, de-Dumnezeu-Născătoare, 


cea pururea-fericită şi cu-totul-fără-prihană 
şi Maica Dumnezeului nostru. 


Pe cea mai cinstită decât Heruvimii 


şi mai proslăvită făr'de-asemănare decât Serafimii, 
| care fără stricăciune pe Dumnezeu Cuvântul ai născut, 
pe tine, cea cu adevărat Născătoare-de-Dumnezeu, te mărim. 


Şi numaidecât, ca mărimuri, zicem aceste tropare din Cântarea a 9-a 
a Canonului Utreniei Sfinţilor Brâncoveni. Glasul întâi. 
«Twrov 11]s ăyvs Aoxeias ov». (Chipul curatei naşterii tale). 


Pripeala. 
Azi Brâncoveneasca mucenicească ceată 
cu toţii lăudând'o, cântare să'i aducem. 


Pacea“lui Hristos avându-o” 
şi strâmtorare prin lucrarea vicleanului” 
venind peste voi,” aţi îndrăznit, înțelepților,” 
pe Hristos mărturisind în privelişte,“ 
şi lumea biruind'o“ împărăţiți în veacul veacului. 


Pripeala. 
Azi pe Brâncovenii slăviţi, pe Voievozii 
şi Mucenicii noştri, să îi cinstim cu râvnă. 


Trupul“ spre viața veşnică” Mântuitorul vouă dându'Şi'], Sfinţilor,” 


asemeni şi voi* Mântuitorului v'aţi adus,” 
Brâncovenilor, cinstitele capete” 
şi slava nezidită“ aţi dobândit-o, Mucenicilor. 


Pripeala. 
Azi pe Macabeii legii desăvârşite 
a Mielului cinstindu'i să'i lăudăm cu toții. 


Capul“ pentru legea Domnului” 
ca Macabeii v'aţi tăiat, Brâncovenilor,* 
capul şarpelui“ celui viclean şi trufia lui” 
şi momeala bărbăteşte călcându-le* 
şi raiul şi cununa“ neveştejită moştenindu-le. 


Pripeala. 


Veniţi, credincioşii, să lăudăm cu râvnă 
dumnezeiasca pârgă a noastră către Domnul. 


Mare" îndrăznire, Sfinţilor,” către Hristos aţi câştigat, Voievozilor;* 
la El mijlocind,” neîncetat izbăviți-ne* 
de vrăjmaşii nevăzuțţi şi de cei văzuți,” 
iertare de greşale* de la Stăpânul dăruindu-ne. 
Pripeala. 
Primind Ziditorul mucenicia voastră, 
Slăviților, cununa veşnică v'a făcut-o. 


Calea“ săvârşind, vitejilor,* muceniceşte şi credinţa ținându-o,* 
Mucenicilor* celor demult, Brâncovenilor,* 
aţi urmat şi bărbăţiei acelora;* 
cu care mântuire” de la Stăpânul mijlociţi-ne. 


Pripeala. 
Maicii preacurate cinstindu'i Adormirea, 
Brâncoveneasca ceată cu ea la cer. se mută. 


Celor” ce cu râvnă, Sfinţilor,“ după dreptate vă cinstim pătimirile,* 
pomenindu-ne” Mântuitorului pururea,“ izbăvire din toate nevoile” 
şi râvnă către Dânsul' şi sănătate dăruiți-ne. 

Şi acestea două, ale Născătoarei de Dumnezeu. 

Glasul al 8-lea. «Tnv riuuvrtoav». (Pe cea mai cinstită). 

Din tine, Născătoare de Dumnezeu,“ Dumnezeu Cuvântul“ 


întrupându-Se negrăit,* covârşeşti, Fecioară, Oştirea cea Cerească;” 
ţie, dar, îţi aducem-cântare de laudă. 


Cu toate oştirile Îngereşti,* cu Botezătorul," cu Apostolii cei slăviţi” 
şi cu tot soborul” Sfinţilor, Preacurată,” 
Fiului tău te roagă, "toţi să ne mântuim. 


Sfinte Dumnezeule, Preasfântă Treime, Tatăl nostru; 
preotul: Că a Ta este Împărăția; şi troparele Mucenicilor: 


Al Sfântului Constantin. Glasul al 3-lea. 


«Ebpgauvtoa ră ovgăvio». (Să se veselească cele cereşti). 


Slava lumii, Voievodule,* muceniceşte biruindu-o,” 
ca Avraam, Constantine, i-ai adus pe fiii tăi“ a-toate-Ziditorului,” 
mulțumind, înțeleptule;* Acestuia, ca un bun, rugându-te,* 
îndrăznire multă la Dânsul câştigând,” 
de şederea de-a dreapta învredniceşte-ne. 


Al Sfinţilor Brâncoveni. Glas acelaşi. 
«Meyav eboaro». (Mare apărător). 


Voia Tatălui Mântuitorul“ răstignindu-Se a împlinit-o," 
rămânând întru dragostea Tatălui;" 
ci pe Acesta urmând, Brâncovenilor,* 
şi slava lumii călcând'o, Slăviţilor,* 
voia tatălui muceniceşte aţi împlinit,” cu care încununându-vă,* 
Stăpânului-a-toate pomeniţi-ne. 


Al Sfântului lanache. Glas acelaşi. 
«AndoroAe ăyte». (Apostole sfinte). 


Cununa cerească ai luat-o,“ sfetnice, mărturisindu'L pe Hristos;* 
ci sfătuirea şarpelui,* Ianache, risipeşte-ne. 


Iar apoi preotul zice ectenia: 
Miluieşte-ne pe noi, Dumnezeule, 
strana: Doamne miluieşte (de trei ori), 
Încă ne rugăm pentru mila, viața, pacea, 
strana: Doamne miluieşte (de trei ori), 
Încă ne rugăm să se păzească, 
strana: Doamne miluieşte (de 40 ori), 
Auzi-ne pe noi, Dumnezeule, 
strana: Doamne miluieşte (de trei ori), 
iar preotul zice ecfonisul: Că milostiv; apoi face otpustul cel mic, 
fără însă a zice Pentru rugăciunile; după care zicem acest 


Tropar. Glasul al 2-lea. «Ore Ex rov EvAov». (Când de pe lemn). 


Lumea trecătoare biruind* şi muceniceşte în ceruri” sălăşluindu-vă,* 


Domnului rugaţi-vă,* o, Brâncovenilor," întărindu-ne pururea” 
şi toată urzeala” nevăzutului vrăjmaş” grabnic stricându-o* 
celor“ ce solirile voastre“ către Împăratul-a-toate* 
pururea le cerem, Voievozilor. 


Stăpână, primeşte rugăciunile robilor tăi 
şi ne izbăveşte pe noi din toată nevoia şi necazul. 


Toată nădejdea mea spre tine o înalţ, Maica lui Dumnezeu, 
păzeşte-mă sub acoperământul tău. 


şi acest tropar pe glasul întâi 


Pentru rugăciunile tuturor Sfinţilor Tăi, Doamne, şi ale Născătoarei- 
de-Dumnezeu, pacea Ta dă-ne-o nouă şi ne miluieşte pe noi, ca un 
singur Îndurat. 
şi preotul încheie zicând 

Pentru rugăciunile. 


Dumnezeului nostru slavă. Amin. 


Canonul Neşezutei Cântări, adică al Imnului Acatist. 
Facerea lui Iosif Imnograful. Cântarea Ia. Glasul 4. Irmâsul. 


»Deschide-voi gura mea şi se va umple de Duhul, şi cuvânt voi răs- 
»punde Împărătesei Maici, şi mă voi arăta luminat prăznuind, şi voi 
»cânta minunile ei bucurându-mă. 


A lui Hristos scriptură însuflețită pecetluită cu Duhul marele Arhan- 
ghel, Curată, văzându-te, ţi-a strigat: Bucură-te, lăcaşul bucuriei, prin 
care blestemul strămoaşei se va dezlega. 


Îndreptarea lui Adam, bucură-te, Fecioară, Dumnezeiască-mireasă; 
omorârea iadului, bucură-te, cea cu-totul-fără-prihană; palatul Împă- 
ratului tuturor, bucură-te, scaunul de foc al Atolţiitorului. 
Slavă. 

Trandafirul Cel neveştejit - bucură-te - singura ce L-ai odrăslit; Mărul 
Cel cu bun miros - bucură-te - ceea ce L-ai crescut; mireasma Singu- 
rului Împărat, bucură-te, ceea ce nu ştii de nuntă, mântuirea lumii. 

Şi acum. 
Comoara curăției, bucură-te, prin care din căderea noastră ne-am ridi- 
cat; bucură-te, crinul cel dulce-mirositor, Stăpână, care bine-înmires- 
mezi pe toți credincioşii, tămâia cu bun miros, mirul cel de mult preț. 


Cântarea a IIla. Irmosul. 
»Pe ai tăi cântăreți, de-Dumnezeu-Născătoare, izvorule cel viu şi în- 
»destulat, care s'au împreunat ceată duhovnicească întăreşte'i, şi în 
»dumnezeiască slava ta cununilor slavei învredniceşte'i. 


Ceea ce ai odrăslit cu adevărat ca o țarină nearată dumnezeiescul Spic, 
bucură-te, masa cea însuflețită întru care a încăput Pâinea vieții; bucu- 
ră-te, izvorul Apei Celei vii cel nedeşertat, Stăpână. 


Junincea care Viţelul fără prihană L-ai născut credincioşilor, bucu- 
ră-te, mieluşeaua ce L-ai purtat pe Mielul lui Dumnezeu, Carele ridică 
păcatele lumii; bucură-te, fierbinte mijlocitoare. 
Slavă. 
Bucură-te, zori prealuminoase, care singură L-ai adus pe Soarele 
Hristos; bucură-te, sălaşul Luminii, care ai stricat întunericul, şi întu- 
necații diavoli desăvârşit i-ai izgonit. 
Şi acum. 


Bucură-te, uşa cea una prin care singur Cuvântul a trecut, ceea ce 
uşile şi încuietorile iadului le-ai sfărâmat întru naşterea ta; bucură-te, 
dumnezeiască intrare celor ce se mântuiesc, Prealăudată. 


Cântarea a IVa. Irmosul. 
» Cel ce şade întru slavă pe tronul Dumnezeirii, în nor uşor a venit, 
»lisus Cel mai presus de dumnezeire, în preacurata fecioară, mântuire 
»aducând tuturor celor ce strigă: Slavă, Hristoase, puterii Tale. 


În glasuri de cântări cu credinţă strigăm către tine, Prealăudată: Bucu- 
ră-te, munte gras şi închegat cu Duhul, sfeşnic şi năstrapă ce Mana O 
porţi, Care îndulceşte simțurile tuturor credincioşilor. 


Curăţirea lumii, bucură-te, Preacurată Stăpână; bucură-te, scara care 
de pe pământ pe toți îi înalți cu harul; bucură-te, podul care treci din 
moarte la viață pe cei ce te laudă. 


Decât cerurile mai înaltă, bucură-te, ceea ce ai purtat fără osteneală în 
pântecele tău, Preacurată, Temelia pământului; bucură-te, scoica ceea 
ce-ai vopsit din sângele tău dumnezeiasca porfiră Împăratului Puteri- 
lor. 
Slavă. 
Ceea ce-ai născut pe Dătătorul de lege cu adevărat, Stăpână, bucu- 
ră-te, Care curățeşte în dar fărădelegile tuturor, adâncule necuprins cu 
mintea, înălțimea de negrăit, ceea ce nu ştii de nuntă, prin care ne-am 
îndumnezeit. 
Şi acum. 
Ceea ce lumii ai împletit cununa neîmpletită de mână, te cântăm stri- 
gându'ți: bucură-te, Maica Stăpânului, a tuturor păzitoare şi îngrădire 
şi întărire şi sfântă adăpostire. 
Cântarea a Va. Irmosul. 
»Spăimântatu-s'au toate de dumnezeiască slava ta, că tu, fecioară ce 


»nu ştii de nuntă, ai avut în pântece pe Dumnezeu Cel peste toate, şi 
»ai născut pe Fiul fără-de-ani, Care dă pace tuturor celor ce te laudă. 


Ceea ce-ai născut Calea vieții, Preanevinovată, bucură-te, care lumea 
de potopul păcatului ai mântuit-o, Dumnezeiască-mireasă; auzire şi 
grai înfricoşător, bucură-te, sălaşul Stăpânului zidirii. 


Tăria creştinilor, Curată, bucură-te, locule de sfințenie al slavei, omo- 
rârea iadului, cămară de nuntă cu totul luminoasă; bucură-te, bucuria 
Ingerilor, ajutătoarea tuturor celor ce te cheamă cu evlavie. 


Carul Cuvântului cel în chipul focului, bucură-te, raiule însuflețit, ce 
ai în mijloc Pom. al vieţii pe Domnul, a Căruia dulceaţă înviază pe cei 
ce cu credință se mpărtăşesc, care stricăciunii se supuseseră. 
_. Slavă 
Prin puterea ta noi toți întărindu-ne, cu credinţă îţi strigăm: Bucură-te, 
cetatea Împăratului tuturor; lucruri slăvite şi de-auz-vrednice luminat 
despre tine s'au grăit, munte netăiat; bucură-te-adâncul cel nemăsurat. 
Şi acum. 

Sălaş încăpător fiind al Cuvântului, Curată, bucură-te, scoica ce dum- 
nezeiescul Mărgăritar L-ai adus lumii, Preaminunată, împăcarea cea 
cu Dumnezeu a celor ce pururi te fericesc, de-Dumnezeu-Născătoare. 


Cântarea a VIa. Irmosul. 
» Cugetătorii-de-Dumnezeu care faceţi acest praznic dumnezeiesc şi 
»cu totul cinstit al Maicii lui Dumnezeu, veniţi să plesnim cu mâinile 
»slăvind pe Dumnezeu, Cel ce S'a născut dintr însa. 


Neîntinată cămara Cuvântului, pricina îndumnezeirii tuturor, bucu- 
ră-te, Preacurată; vestirea Proorocilor, bucură-te, podoaba Apostolilor. 


Din tine roua s'a aşternut, văpaia mulțimii idolilor stingând, de-aceea 
îți strigăm: Bucură-te, lână înrourată ce Gheden, Fecioară, mai îna- 
inte o a văzut. 
Slavă 

Cu toţii Bucură-te strigăm, ci fii adăpostire şi linişte înviforaților pe 
marea întristărilor şi-a tuturor smintelilor potrivnicului. 

Şi acum. 
Pricină bucuriei fiindu-ne, ne bucură Stăpână sufletul să'ți strigăm: 
Bucură-te, rugul cel nears, norul cel cu-totul-luminos, ce ne' ncetat, 
Fecioară, pe credincioşi umbreşti. 


Cântarea a VII. Irmosul. 
»N'au slujit zidirii cugetătorii-de-Dumnezeu, fără numai Ziditorului; 
»ci groaza focului bărbăteşte călcându-o, s'au bucurat cântând: Prea- 
»lăudate Doamne al Părinților şi Dumnezeule, bine eşti cuvântat. 


Nu poate, Stăpână, limba ritoricească să te laude, că mai presus de 
Serafimi te-ai înălțat, Preacurată, născându'L pe Împăratul Hristos; pe 


Carele roagă'L toţi să ne izbăvim din toată nevoia, ceia ce pe tine te 
slăvim întru credință. 


Te lăudăm pe tine strigându'ți: Bucură-te, carul Soarelui Celui gândit, 
vița cea adevărată ceea ce ai rodit Strugurele Cel copt din Care curge 
vinul veselitor sufletelor celor ce pe tine te slăvesc întru credinţă. 


Ceea ce-ai născut pe Vindecătorul oamenilor, bucură-te, Dumnezeias- 
că-mireasă, toiagul cel de taină, care ai odrăslit Floarea neveştejită; 
Stăpână, bucură-te, prin carea ne umplem de bucurie şi moştenim vi- 
aţa. 
Slavă. 

Marginile lumii te fericesc şi te laudă şi cu dragoste îţi cântă: Bucu- 
ră-te, cartea întru care cu Degetul Tatălui S'a scris Cuvântul, Fecioară; 
pe Carele roagă'L în cartea vieţii pe robii tăi să'i scrie, de-Dumnezeu- 
Născătoare. 

Şi acum. 
Ție ne rugăm robii tăi, Stăpână, plecând genunchii inimilor: Pleacă 
urechea ta şi mântuieşte-ne pe noi, cei afundaţi în scârbe, şi ne apără 
de robia vrăjmaşilor, de-Dumnezeu-Născătoare. 


Cântarea a VIIla. 
În pântece pe Cuvântul primindwL, purtatu'L-ai pe Cel ce poartă 
toate, şi cu lapte L-ai hrănit pe Cel ce hrăneşte întreaga zidire, Curată, 
Căruia strigăm: Pe Domnul lucrurile lăudaţi'L şi preaînălțați'L pe 
Dânsul întru toți vecii. 


În rug înţeles-a gângavul taina cea mare a naşterii tale, iară feciorii 

prealimpede au închipuit-o, în mijlocul văpăii stând şi nearzându-se, 

preasfântă curată Fecioară; pentru aceasta te lăudăm întru toți vecii. 


Cei mai înainte dezbrăcați prin înşelăciune, haina nestricăciunii am 
îmbrăcat întru naşterea ta, iară ceia ce şedeam în întunericul păcatelor 
am văzut lumină, Fecioară, sălaşul Luminii; pentru aceasta te lăudăm 
întru toți vecii. 
Binecuvântăm pe Tatăl, pe Fiul şi pe Sfântul Duh, Dumnezeu. 

Morţii prin tine înviază, că Viaţa în ipostas O ai născut, bine grăitori 
se fac cei mai "nainte fără grai, leproşii se curățesc, bolile se alungă, iar 
mulțimile viclenilor diavoli se biruiesc, Fecioară, mântuirea murito- 


rilor. 
Şi acum. 


Născătoarea Mântuirii lumii, prin care de pe pământ la ceruri ne-am 
ridicat, bucură-te, binecuvântată, scăparea credincioşilor, zidul şi tăria 
celor ce cântă, Curată: Pe Domnul lucrurile lăuda-ţi'L şi preaînălțați L 
pe Dânsul întru toți vecii. 

Să lăudăm, bine să cuvântăm. şi Irmosul. 


»Pe feciorii binecinstitori în cuptor naşterea de-Dumnezeu-Născătoa- 
»rei i-a mântuit, atunci închipuită; iară acum lucrată, pe toată lumea o 
»ridică să cânte: Pe Domnul lucrurile lăudaţi'L şi preaînălțați'L pe 
»Dânsul întru toți vecii. 


Cântarea a IX2. Irmosul. 
»Tot neamul pământesc să salte cu duhul fiind luminat, şi să prăz- 
»nuiască firea minţilor celor netrupeşti, cinstind sfânta prăznuire a 
»Maicii lui Dumnezeu, şi să strige: Bucură-te, prealăudată curată Năs- 
»cătoare-de-Dumnezeu, Pururea-fecioară. 


Ca să îţi strigăm, Stăpână, Bucură-te, prin tine părtaşi făcându-ne 
bucuriei veşnice, izbăveşte-ne de ispita robiei celei păgâneşti şi de 
toată pedeapsa, Fecioară, ce vine muritorilor pentru mulțimea păca- 
telor. 


Luminare te-ai arătat şi încredințare, pentru aceasta strigăm ție: 
Bucură-te, stea neapusă, care'n lume L-ai adus pe Soarele Cel mare; 
bucură-te, ceea ce raiul încuiat l-ai deschis, Preacurată; bucură-te, 
stâlpul cel de foc, carele aduci la viața de sus firea oamenilor. 


Să stăm cu evlavie în casa Dumnezeului nostru şi să strigăm: Bucu- 
ră-te, Stăpână a lumii; bucură-te, Marie, Doamna noastr'a tuturor, cea 
una fără prihană între femei şi bună; bucură-te, vasul care ai primit 
Mirul neîmpuținat ce-asupra ta S'a vărsat. 
Slavă. 

Porumbiţa ce-ai născut pe Cel Milostiv, bucură-te, Pururea-fecioară, 
lauda tuturor Cuvioşilor, cununa Mucenicilor, frumuseţea cea dumne- 
zeiască a Drepţilor, mântuirea noastră, a credincioşilor. 

Şi acum. 
Iartă şi acum, Stăpâne, poporul Tău şi moştenirea Ta, pentru rugă- 
ciunile curatei Maicii Tale, Preabunule, a celeia ce pe pământ fără 
sămânță Te-a născut, Îndurate, Care bine-ai-voit a lua, Hristoase, firea 
omenească. 


ANEXĂ 


CHESARIE EPISCOPUL, 
Prefaţa la Prohodul Domnului, Buzău 1836: 


La toată partea bisericescă mari şi mici, 
cea întru Hristos îmbrăţişare. 


Încă din vârsta cea dintâi am avut, o, iubiților, această dorinţă 
ca adecă să auz în sfintele beserici ale patriei noastre cântându-să 
PROHODUL DOMNULUI româneşte aşezat întocmai după alcătuirea 
şi înființarea cântării celor greceşti, pentru că întru adevăr, priveam în 
toți anii cu multă mâhnire a sufletului meu, că tocmai atunci, în zilele 
acelea întru care să cădea să fie tot sufletul pătruns de evlavia cea 
cuviincioasă şi de o nestrămutată trebuinţă a inimii, atunci mai vârtos 
să făcea cele mai multe hasmodii, care şi pornea inimile oamenilor 
spre vorbe şi râsuri în sfânta biserică, căci obicinuit fiind a să cânta de 
mulți această sfântă cântare româneşte şi greceşte, cei ce cânta gre- 
ceşte mergea cu cântarea ca pre o podobie potrivită, venea frumos şi 
îndulcea auzul ascultătorilor, iar cei ce cânta româneşte şi era mai 
cărturari, depărtate fiind cuvintele de înființarea podobiei greceşti, o 
ducea pe cât să putea pe glas şi oareşice tot potrivea cântarea, iar cei 
cu ştiinţa de carte mai puţină şi cu înțelepciunea mai proşti, după ce 
nici cuvintele nu le nemerea bine, apoi şi glasul cu totul îl înstreina şi, 
precum mai sus am zis, totdeauna să făcea vorbe şi râsuri în biserică; 
când? - într'acele sfinte zile, zic, întru care fieşte cine să cade să fie 
uimit de mărimea tainei ceii înfricoşate ce s'aă lucrat pentru mântui- 
rea noastră şi ceresc cu totul să să facă întru luarea aminte a celor ce să 
citesc şi să cântă. Acestea aşa văzându-le mă mâhneam foarte şi soco- 
team totdeauna în mintea mea, cum S'ar putea alcătui acest sfânt lucru 
în Biserică, ca să lipsească neorânduiala ce urma. Însă neînlesnirea în 
[vremea] cea de atună tot mi-ati stătut împotrivă; apoi milostivul 
Dumnezeu cu nevrednicia mea binevoind a mă orândui episcop al 
aceştii Sfinte episcopii Buzăul, şi în [vremea] cea mai dupre urmă 
întocmind aici din nou şi tipografie, îndată am hotărât ca să puiu în 
lucrare ceea ce mai'nainte numai cugetam şi nu mai puteam lucra, de 
a da adecă în tipar acest lucru spre slava lui Dumnezeu, apoi la 
aceasta întocmai osârduitoră aflând şi pre Cuviosul leromonah chir 


MACARIE dascălul musichiei bisericeşti, l-am poftit ca să să apuce să 
alcătuiască româneşte această cântare întocmai dupre înființarea celor 
greceşti, nestrămutând atât puterea tălmăcirii şi apropierea cuvintelor, 
cât şi întregimea silabelor cântării, ca să să facă alcătuirea întocmită cu 
acestea întru toate asemenea cu înființarea cântării celor greceşti, 
pentru ca cel[ui] ce va cânta acest sfânt PROHOD să'i fie destul a şti 
numai troparul stării ceii dintâiui ca să'l cânte, apoi la celelalte să 
meargă întocmai cu cântarea dupre acela, asemenea şi la a doa şi la a 
treia stare. Şi pentru ca să rămâie vecinic şi nestrămutat acest sfânt 
lucru l-am poftit ca să tipărească troparele cele de la începuturi cu 
glasurile musichiei în câte două chipuri, şi rar şi des, lăsându-o aceas- 
ta la voia fieşte căruia, ca oricine precum va voi aşa să le cânte, sau pre 
mare, sau pre mic, sau jumătate rar şi jumătate des, în toate chipurile 
să poată a le întrebuința fiind potrivite întru alcătuire, precum şi pen- 
tru evloghitarii [binecuvântări] asemenea l-am poftit ca să tipărească 
ale lui Petru Lambadarie, ca şi acestea să rămâie nestrămutate întru 
această cărticică, ca unile ce numai acestea sînt primite de Sfântă 
Biserica cea Mare [de Sinodul din Constantinopol]. Şi aşa dupre ce 
acestea toate cu multă scumpătate şi mare luare aminte s'au cercetat şi 
întocmai au luat doritul sfârşit, iată le-am şi tipărit şi le pui înaintea 
dragostii voastre strălucit împodobite cu haina cea frumoasă a tiparu- 
lui. Deci, priimiţi, o, iubiţilor, osârdia mea şi fiţi râvnitori ca de acum 
înainte aşa potrivit şi întocmai dupre melosul podobiei greceşti, pre- 
cum şi vă stă acestea de față, cu multă evlavie şi frica lui Dumnezeu să 
le cântați, şi să nu să mai facă cele de mai'nainte hasmodii în Biserica 
lui Dumnezeu, Căruia vă şi rugați pentru mine [...], aflându-mă 
pururea 


Al dragostii voastre 
de amândouă fericirile doritoriu, 


Chesarie episcopul Buzăului. 


ANTON PANN, 
prolog la ediţia a 2-a a Prohodului Domnului: 


EPITAFUL 
sau slujba înmormântării 
Domnului şi Mântuitorului nostru Iisus Hristos, 
care cu numire de prohod s'au tipărit mai întâi cu binecuvântarea 
Prea Sfinţitului Episcop D.D. Chesarie Buzăul, 
iar acum prelucrată în felul ce se vede 
s'au dat la lumină cu binecuvântarea 
Înalt Preasfinţitului Arhipăstor şi Mitropolit al Ungro-Vlahiei, 
Domnul Domn Neofit 
de Anton Pann, Profesorul de muzică bisericească 
în Seminarul Sfintei Mitropolii, 
Bucureşti, întru a sa tipografie de muzică bisericească, 1846. 


[Cuvânt către Mitropolitul Neofit] 


Înalt Prea Sfințite Stăpâne, 


Ştiut este că tot începutul nu este desăvârşit; toate lucrurile de 
la începutul lumii astfel au mers şi astfel o să meargă: unii, adecă, în- 
cepându-le, alții mai îndreptându-le şi alții desăvârşindu-le. 

Orânduiala epitafului Domnului şi Mântuitorului nostru lisus 
Hristos mai întâi s'au reglat [s'a ordonat metric] oarecum în Transilva- 
nia şi s'au tipărit fără iscălitura a cuiva. Mai pe urmă găsindu-se în 
manuscris şi de alţii lucrată în Bucureşti, s'au apucat unul Matache 
Cântăreț, profesorul de cântări al Seminarului Sfintei Episcopii Buză- 
ului şi a mai îndreptat-o pe cât au putut, păzind mai mult numărul 
silabelor decât tonurile zicerilor. Apoi din porunca Prea Sfințitului 
Episcop D.D. Chesarie Buzăul s'au corectat şi de părintele Macarie, 
fostul epistat al şcoalelor de muzichie, (precum arată în precuvântarea 
acelii filăză) şi s'au dat la lumină în felul ce s'au văzut. 

Eu, iarăşi, având deprindere asupra poeziii, mă apucasem să o 
reglez şi mai înainte de aceştia, dar văzându-o dată la lumină înceta- 
sem către starea a treia, socotind că e de prisos a mai osteni la o carte 
ce se află tipărită şi [sînt] îndestulați toți de dânsa. 


Acum, însă, fiind orânduit de Înalt Prea Sfinţia Voastră profe- 
sor de muzică bisericească în Seminarul Sfintei Mitropolii, şi făcând 
trebuinţă a o preda enternelor am căutat la toate librieriile şi nu s'aă 
găsit nici una ca să întâmpin această trebuinţă, şi am fost silit să o 
copiez în manuscris. | 

În predarea ei însă am băgat de seamă, că la multe tropare fiind 
cuvintele în apostrofă era greu de pronunțiat, şi înţelesul întunecat, şi 
făcea trebuinţă de tălmăcirea şi desplicirea frazurilor. 

De aceea apucându-mă încă în anul trecut cu cea mai de aproa- 
pe luare aminte le-am îndreptat după puterea mea, păzind a nu mai 
întrebuința cuvinte scurtate în apostrof, decât prea rar şi pe unde iartă 
[îngăduie] idiotismul limbei. 

Pe care şi în anul acesta protocolindu'l din cuvânt în cuvânt cu 
cea mai mare băgare de seamă, şi negăsind nici un tropar să ceară ose- 
bită îndreptare, o înfățişez înaintea Înalt Prea Sfinţiei Voastre, rugân- 
du-Vă ca să binevoiţi a da binecuvântare la a doua ei tipărire, pentru 
trebuința seminarelor şi bisericilor pe unde lipseşte. 


1844 Al Prea Sfinţiii Voastre prea plecată slugă, 
Anton Pann. 


GHENADIE ARHIEREUL, 
Prefaţa la Albina muzicală, Bucureşti 1875: 


Toate [...] cântări[le] bisericeşti s'au tradus şi în limba noastră 
română, însă în proză liberă, iar nu cu măsurile în care sînt compuse 
în originalul ellenesc, şi de aceea nu se pot cânta tehnic ca în greceşte, 
afară de înseşi-glasnicele [idiomelele], care nică în greceşte nu au 
măsuri; iar cele [în greceşte] măsurate, în româneşte se cântă numai pe 
asemuite. Notele de psaltichie după metodul cel nou s'au tradus. şi 
predat în româneşte de răposatul Macarie, care a înavuţit literatura 
bisericească cu mai multe cărți de muzică foarte bine lucrate, dar care 
n'a atins ramura cântărilor prosomiace [podobnice] şi irmologice celor 
numite sintoma [grabnice]; căcă cele câteva prosomii sau podobii din 
Anastasimatar nu le putem zice că sînt lucrate, deoarece răposatul în 
loc de a constrânge proza neregulată să calce regulat după melodie, el, 
dimpotrivă, a constrâns melodia să se plece după toate neregularită- 
țile prozei, încât melodia originară abia se poate descifra, numai în 
trăs[ăt]uri generale. 

Cel dintâii români care a încercat această cale scabroasă şi 
dificilă a fost loan Pralea din laşi, care între altele a tradus şi amân- 
două Prohoadele, al Domnului şi al Maicii Domnului cu măsurile 
originalului grecesc; dar limbajul său fiind un gerg, ridicol, ele nu sau 
putut adopta să se cânte în biserică. Mai în urmă dascălul Macarie, 
după cererea reposatului episcop de Buzău Chesarie, a refăcut Proho- 
dul Domnului într-un limbagii serios şi cuviincios unei asemenea 
cântări, şi acela este care se cântă până astăzi în biserică şi este şi 
singura cântare măsurată în româneşte şi pe care eu l-am refăcut din 
nou. 

După acestea, dascălul Anton Pann, cântăreți şi rimator de 
anecdote populare între altele, a făcut pe psaltichie şi prosomiile celor 
opt glasuri, însă precum erau lucrate cele de dascălul Macarie, încât şi 
de astă dată melodia originară remase tot ascunsă printre rânduri. Cu 
toate acestea, massa cântăreților români şi seminariştii necunoscând 
limba greacă, pre acestea le au de normă şi încă din acestea abia învaţă 
numai câte una două de la fiecare glas; astfel că încet, încet, cei mai 


mulţi dintre dânşii s'au depărtat cu totul de la adevăratele melodii 
eclesiastice şi cântă care cum îi vine, încât putem zice că aceasta este 
prima cauză care a recit şi depărtat pe popor de la biserică, şi proba la 
aceasta este că bisericile care au cântăreți buni chiar şi astăzi sînt mai 
frecventate de popor decât cele ce au cântăreți proşti. 

Această necalculabilă pagubă sufletească văzând eu, şi totodată 
văzând că nimeni nu ia iniţiativa de a umple această mare lacună în 
sistemul cântărilor noastre bisericeşti, am zis: Cruce-ajută! şi apucând 
pana în mână m'am pus pe lucru, şi cu ajutorul Sfintei Cruci şi cu 
ostenele nu puţine am izbutit a face tipurile prosomiilor celor opt 
glasuri a se cânta întocmai ca în greceşte. Dar am văzut că aceste 
tipură puţin vor folosi, dacă celelalte cântări aşa cum sînt nu se pot 
aplica în acestea, şi m'am decis a face toate stihirile prosomiace ale 
duminicilor şi sărbătorilor de peste an, ca să se cânte regulat după 
tipuri ca şi în greceşte. Şi luptând cu dificultăți enorme, am terminat 
în acest volum cântările cele mai indispensabile din Triod, Penticostar 
şi Octoih şi câteva din Minee. Şi dacă această lucrare va fi bine priimi- 
tă, eu voi continua în acelaşi mod de a lucra şi alte cântări sărbătorale. 

În această cale încă nemai călcată întru atâta întindere de vreun 
alt român, am întâmpinat dificultăți foarte mari la fiecare pas, atât din 
cauza lipsei de accent în silaba propenultimă, cât şi mai multe din 
cauza prolicsității limbii române, provenită din necapacitatea ei de a 
forma vorbe compuse ca cea grecească, căci vorbele compuse în gre- 
ceşte dau în româneşte cantitate de silabe îndoită şi întreită, încât nu 
mai încăpeau toate silabele în scurtul spaţiu al melodiei şi a trebuit să 
aleg numai vorbele care încăpeau şi care d[ădeJa[u] şi accentul cerut 
de nota melodiei şi înţelesul textului. Cei cunoscători de ambele limbi 
vor vedea cât de scrupulos am fost de a da înţelesul originalului în 
această traducţie metrică, adesea mai inteligibil şi decât în proza veche 
[din Mineie]. Însă, cu toată silința mea de a face cât s'ar fi putut mai 
bine, totuşi recunosc că am trebuință de mare indulgență din partea 
celor competenți, pe care îi rog frățeşte să treacă cu vederea oarecare 
inversiuni de sintaxă şi transpoziţiuni de vorbe, pe care nică cu un 
chip nu le-am putut încongiurea [ocoli]. 


Avem o deplină convicţiune că această carte va da o nouă 
impulsiune muzicii bisericeşti şi o va deştepta din somnul în care 
zace. Albina muzicală va fi indispensabilă fiecărui cântăreț ce'şă 
respectă sacra sa profesiune, şi sperăm că, încet, încet, ea îi va deprin- 
de cu regula şi îi va scoate din anarhia neregulei cu care s'au deprins 
din copilărie şi care a produs degradarea muzicii bisericeşti. Această 
carte va fi încă şi mai mult indispensabilă seminariştilor, care, după ce 
vor cunoaşte cele opt glasură principale, într'însa ei vor învăța variile 
flexiunii care decorează pe fiecare din glasuri; ele se pot învăţa şi 
reține cu multă înlesnire, fiind compuse cu acea simplicitate antică 
care farmecă auzul. În fine, sperăm că această primă operă în felul său - 
va fi bine primită şi susținută de cei cunoscători de muzica cea dulce 
şi venerabilă a Bisericii noastre cu aceeaşi bunăvoință cu care eu am 
lucrat-o, neavând alt sprijin şi conducător decât numai pe Sfânta 
Cruce, al cărei ajutor l-am invocat de la început [...]. 


Scris-am în Bucureşti la anul mântuirii 1875. 
Autorul. 


Către iubitul Cântăreț bisericesc, 
stihuri iambice dodecasilabice, asupra cărții: 


Văzut-a lumina în două mii nouă 
cu metrica veche — la noi, însă, nouă — 
o Floare-alegere de Paraclise; 
iertându'i preamulta greşeală şi lipsă, 
— rugămu-ne — fie'ți, o, Psalte, deschisă. 


CUPRINS 


CUVÂNT-ÎNAINTE 


«Mângâietorul comun»: pag. 1. 
Paraclisul mic: pag. 21. 
Paraclisul mare: pag. 47. 

Paraclisul Icoanei «Pantanassa»: pag. 65. 
Paraclisul Sfântului Haralambie: pag. 83. 
Paraclisul Sfântului Grigorie Palama: pag. 105. 
Paraclisul Sfântului Nectarie: pag. 125. 
Paraclisul Sfintei Ecaterina: pag. 147. 
Paraclisul Sfântului Nicolae: pag. 167. 
Paraclisul Sfântului Ştefan cel Mare: pag. 185. 
Paraclisul Sfântului Gheorghie: pag. 203. 
Paraclisul Sfântului loan Gură-de-Aur: pag. 219. 
Paraclisul Mucenicilor Brâncoveni: pag. 245. 
Canonul Imnului Acatist: pag. 267. 

